text:
Lengkara inggih punika : pepupulaning kruna sane manut lintihan, sane mamuat teges inggih wenten wirasanipun. Mangkin ngiring uratiang warna kalih paepalihan lengkarane, ring basa bali,sane gumanti sampun kapstikayang, luirinun : A. Lengkara Lumaksana (kalimat aktif) : Yening sejeroning lengkara, kahanan Kruna Kriya melaksana, pamekas karya sane pengpeng Kalaksanayang utawi kamargiang, Kawastanin : lengkara lumaksana(kalimat aktif). Upaminipun : Sane ngelaksaneyang karya dados untek bebaosan : 1. I meme ngadep saang di peken. 2. Belin tiange luas ke surabaya. Para sisye sedek ngawentenang rame-rame ring sekolahang, msll. Ring lengkara-lengkara inucap, sang ngelaksaneyang karya sekadi : i meme, belin tiange, para sisye, sane dados unteng waidin pokok bebaosan, mawasta : pikukuhing lengkara (subyek = pokok kalimat). Pikukuhing lengkara taler kababaosan : jejering lengkara. Pikuuhing lengkara utawi jejering lengkara, punika winangun (dibentuk) antuk : Kruna Aran. Ring lengkara lumaksana wenten makudang-kudang soroipun, makadi : 1. I bapa ngabas somi di carik Para prajurite nglurug panegaran masehida anke agung 2. Ye sedeng melaha pules Adine labuh uli dibalene Lengkara nomor 1 (siki) janten ngelaksanayang karya. Gumanti wenten rerincikan (rencana). Kewanten lengkarane sane nomor 2 (kalih) kahanan karya (indik). B. Lengkara Linaksana (kata kerja pasif) : Yan sejoronig lengkara, kahanan panandang (penderita),inggih punika pikukuhing lengkara katibenan indik (karya), kawastanin : lengkara linaksana (kalimat pasif). Lengkara linaksana puniki kacihnayang antuk karya sane sampun puput kalaksanayang (kalimat pasif). Makudang-kudang wimba lengkara linaksana : 1. Lengkara Linaksane sane kaping : 1 Sane kapratama winangun antu Kruna Kriya dados jejer. Upaminipun : a. Uli tuni Nyoman alih-alihin tiang. b. Ooo, ento te uli tuni sube tiang alih beli ? 2. Lengkara linaksana kaping : 2 Sane kaping kalih puniki winangun antuk pengater ka, Kadurungin Kruna Kria sane dados jejer. Umanipun : a. Sokne kapenpenin baas teken pipis, kapin anake lingsir ento. b. Ipun kacingak olih Dane Bapak Guru, msll. 3. Lengkara Linaksane kaping : 3 Sane kaping tiga puniki kacihnayang antuk wangun pengater ka, miwah pengirig ang, wiadin pangater ma, sane pacang nwatuang karya linaksana (pasif). Upaminipun : a. Cakepan punika kasurat duk rahina Redite Umanis Ukir. b. Ring cakepan punika wenten sane masurat antuk Aksara Bali, wenten taler masurat antuk Aksara Latin. c. Aba-abaane kaentungang di tukade dalem. d. Lawangane ring jaba tengah kantun mauneban. e. Canange mabrarakan di margane, wireh ada anak ngulungang banten, msll. Kadi asapunika lengkara-lengkarane sane sampun kaloktah, ring sejeroning pagubugan. Selanturipun ngiring uratiang kawentenan lengkara-lengkara, pamekas nganutin pepalihannyane, utaminnyane manuting geginan (fungsi). PEPALIHAN LENGKARA Pepalihan lengkare manut geginan saha kahananipun, inggih punika : 1. Lengkara manuting linggih 2. Lengkara manuting kadaden 3. Lengkara manuting wangun 4. Lengkara manuting tetuek 5. Lengkara manuting geginan 6. Lengkara manuting ucapan 1. Lengkara manuting linggih : Lengkara manuting linggih, winangun antuk : a. Pikukuhing lengkara (jejering lengkara), kawangun antuk Kruna Aran. b. Lingging lengkara, (piorahing lengkara), kawangun antuk Kruna Kria (predikat). c. Panandaging lengkara, kawangun antuk Kruna Aran (subyek penderita atau pelaku). d. Pidartaning lengkara, kawangun antuk Kruna Pidarta (pidarta indik genah wiadin dauh)= keterangan tempat atau keterangan waktu. Ring wewidangan lengkara punika kandugi metu : lengkara lumaksana miwah lengkara linaksana (kalimat aktif dan kalimat pasif). Wimbanipun (contohnya): - I meme ngadep siap di peken. I meme = Jejering Lengkara Ngadep = Linging Lengkara Siap = Panandanging Lengkara Di peken = Pidartaning Lengkara (genah). - I bapa numbegin tenggalan ituni. I bapa = Jejering Lengkara Numbegin = Linging Lengkara Tenggalaan = Panandanging Lengkara Ituni = Pidartaning Lengkara (dauh), Msll. 2. Lengkara manuting kadaden : Lengkara manuting kadaden wenten 3 (tetiga). a. Lengkara Paripurna b. Lengkara Sampurna c. Lengkara Tan Sampurna a. Lengkara Paripurna : Lengkara Paripurna, inggih punika lengkara sane jangkep madaging jejer, piorah, panandang miwah pidardaning lengkara. Upaminipun : - I Tojan memancing lele di tukade I Tojan = Jejering Lengkara Memancing = Linging Lengkara Lele = Panandanging Lengkara Di tukade = Pidartaning Lengkara (indik genah) - Kaki paluk makena latih ibi sanja. Kaki paluk = Jejering Lengkara Makena = Linging Lengkara Latih = Panandanging Lengkara Ibi sanja = Pidartaning Lengkara (indik dauh), msll. b. Lengkara Sampurna Lengkara Sampurna, inggih punika lengkara sane mamuat jejer miwa linging lengkara. Upaminipun : Murid-muride nulis. Prajurite masuriak. Krama Desane ngayah, msll. Bahbahanipun sapuniki : Murid, prajurid miwah krama desa, mawasta jejering lengkara, nulis, masuriak miwah ngayah, linging lengkara. c. Lengkare Tan Sampurna Sane kabaos Lengkara Tan Sampurna, inggih punika : lengkare sane marupa kruna kewenten. Tegesipun : lengkare sane nenten sane mamuat, jejer, ling, panandang miwah pidartaning lengkara. Upami : Inggih, Sampunang. Margi. Nawegang. Nah. Beeh. Uiiiiih, msll. 3. Lengkara manuting wangun : Lengkara manuting wangun kapalih dados 2 (kekalih). Inggih punika : a. Lengkara Tunggal (kalimat tunggal). b. B. Lengkara binek (kalimat majemuk). a. Lengkara Tunggal : - I bapa matekap di cat=rik. - Ni Luh Sari maumbahan di tlabahe, msll. 4. Lengkara manut tetuek (makna kalimat) Lengkara puniki kaplih dados 5 (limang) paos, inggih punika : a. Lengkara Pidarta (kalimat beria). b. Lengkara Pituduh (kalimat perintah). c. Lengkara Sesambatan (kalimat leluhan/derita). d. Lengkara Pidawegan (kalimat waktu). e. Lengkara Pitaken (kalimat tanya). a. Lengkara Pidarta (kalimat berita : Ring lengkara puniki nartayang (menceritakan/menyampaikan) paindikan apaos. Upaminipun : - Ring alun-alun wenten rame-rame. - Sane i tigang rahina titiang sampun rauh ring dunungan, msll. b. Lengkara Pituduh (kalimat perintah) : Ring lengkara puniki Kruna Kria sane pinih utama, mamuat pituduh (perintah), nuduhang nglaksanayang karya. Upaminipun : - Jemakan adine baju ! - Gaenang malu i bapa bubuh ! - Tulis ja lengkara beten aji Aksara Bali !, msll. c. Lengkara Sesambatan (kalimat keluhan/derita) : Lengkara puniki nyinahang rasa sane katandangin olih sang mabaos. Upaminipun : - Aduh mael nasine dini. - Beeh lakar kudiang jani baan ngitungang, barang suba pada gisina. - Msll d. Lengkara Pidawegan (kalimat waktu) : Lengkara puniki, nyinahang paindikan sane pasti wiadin kirang pasti. Upaminipun : - I Nyoman mairib engsap kapin tiang. - I Ratu manawi sampun mayusa 35 (pasasur) warsa sane mangkin. - Msll e. Lengkara pitaken (kalimat tanya) : Lengkara puniki mamuat pitaken, duaning sang mabaos durung tatas uning. Upaminipun : - Nyen sih ane nyilih buku tiange ? - Paman Patih jak makejang ! keken mungguing krimikan para pretakjanane ? msll. 5. Lengkara manut geginan : Lengkara puniki winangun antuk : - Lengkara Kria (melakukan kerja/kegiatan) - Lengkara Tan Kria (tidak melakukan kerja/kegiatan) a. Lengkara Kria : Ring lengkara puniki, jejering lengkare melaksana, linging lengkara : Kruna Kria. Lengkara puniki mirib (saimper) ring lengkara lumaksana (kalimat aktif) Upaminipun : - I bapa matekap di carik. - I meme medagang saang di peken, msll. b. Lengkara Tan Kria : Ring jeroning Lengkara Tan Kria, linging lengkara Tan Kruna Kria. Upaminipun : - Siape ento soroh buron mabatis dua. - Mamerine makejang putih-putih, msll. 6. Lengkara manuting ucapan : Lengkara manut ucapannyane, kapalih dados 2 (kekalih), inggih punika : a. Lengkara Tetiron (kalimat langsung). b. Lengkara Panuek. a. Lengkara Tetiron : Lengkara puniki kaucapang olih sang ketuturang utawi sang kebaosang. Upaminipun : - Luh Sari ngraos banggras : “ Lipetang suba tiang ka umah reraman tiange !” - Bapak/Ibu Guru ngandika alon : “ Uduh Cening sisia ajak makejang ! Dinane jani Cening suba madan “Purnacarya’ utawi mragatang peplajahan di SMA”. b. Lengkara Panuek : Lengkara puniki marupa panuek (penajaman) saking Lengkara Tetiron, wiadin wirasan lengkara tetiron....................................... Tugas bahan ajar berikutnnya ; 1. PIDARTA (PIDATO) JUDUL BEBAS 2. PERCAKAPAN YANG BERISI BHASITA PARIBHASA 3. MEMBACA ARJUNA WIWAHA HAL. 31 4. DHARMATULA ( DISKUSI) DENGAN SARANA PEPER DENGAN JUDUL BEBAS.
INDIK LENGKARA
Sabtu, 01 Februari 2014
Lengkara inggih punika : pepupulaning kruna sane manut lintihan, sane mamuat teges inggih wenten wirasanipun. Mangkin ngiring uratiang warna kalih paepalihan lengkarane, ring basa bali,sane gumanti sampun kapstikayang, luirinun : A. Lengkara Lumaksana (kalimat aktif) : Yening sejeroning lengkara, kahanan Kruna Kriya melaksana, pamekas karya sane pengpeng Kalaksanayang utawi kamargiang, Kawastanin : lengkara lumaksana(kalimat aktif). Upaminipun : Sane ngelaksaneyang karya dados untek bebaosan : 1. I meme ngadep saang di peken. 2. Belin tiange luas ke surabaya. Para sisye sedek ngawentenang rame-rame ring sekolahang, msll. Ring lengkara-lengkara inucap, sang ngelaksaneyang karya sekadi : i meme, belin tiange, para sisye, sane dados unteng waidin pokok bebaosan, mawasta : pikukuhing lengkara (subyek = pokok kalimat). Pikukuhing lengkara taler kababaosan : jejering lengkara. Pikuuhing lengkara utawi jejering lengkara, punika winangun (dibentuk) antuk : Kruna Aran. Ring lengkara lumaksana wenten makudang-kudang soroipun, makadi : 1. I bapa ngabas somi di carik Para prajurite nglurug panegaran masehida anke agung 2. Ye sedeng melaha pules Adine labuh uli dibalene Lengkara nomor 1 (siki) janten ngelaksanayang karya. Gumanti wenten rerincikan (rencana). Kewanten lengkarane sane nomor 2 (kalih) kahanan karya (indik). B. Lengkara Linaksana (kata kerja pasif) : Yan sejoronig lengkara, kahanan panandang (penderita),inggih punika pikukuhing lengkara katibenan indik (karya), kawastanin : lengkara linaksana (kalimat pasif). Lengkara linaksana puniki kacihnayang antuk karya sane sampun puput kalaksanayang (kalimat pasif). Makudang-kudang wimba lengkara linaksana : 1. Lengkara Linaksane sane kaping : 1 Sane kapratama winangun antu Kruna Kriya dados jejer. Upaminipun : a. Uli tuni Nyoman alih-alihin tiang. b. Ooo, ento te uli tuni sube tiang alih beli ? 2. Lengkara linaksana kaping : 2 Sane kaping kalih puniki winangun antuk pengater ka, Kadurungin Kruna Kria sane dados jejer. Umanipun : a. Sokne kapenpenin baas teken pipis, kapin anake lingsir ento. b. Ipun kacingak olih Dane Bapak Guru, msll. 3. Lengkara Linaksane kaping : 3 Sane kaping tiga puniki kacihnayang antuk wangun pengater ka, miwah pengirig ang, wiadin pangater ma, sane pacang nwatuang karya linaksana (pasif). Upaminipun : a. Cakepan punika kasurat duk rahina Redite Umanis Ukir. b. Ring cakepan punika wenten sane masurat antuk Aksara Bali, wenten taler masurat antuk Aksara Latin. c. Aba-abaane kaentungang di tukade dalem. d. Lawangane ring jaba tengah kantun mauneban. e. Canange mabrarakan di margane, wireh ada anak ngulungang banten, msll. Kadi asapunika lengkara-lengkarane sane sampun kaloktah, ring sejeroning pagubugan. Selanturipun ngiring uratiang kawentenan lengkara-lengkara, pamekas nganutin pepalihannyane, utaminnyane manuting geginan (fungsi). PEPALIHAN LENGKARA Pepalihan lengkare manut geginan saha kahananipun, inggih punika : 1. Lengkara manuting linggih 2. Lengkara manuting kadaden 3. Lengkara manuting wangun 4. Lengkara manuting tetuek 5. Lengkara manuting geginan 6. Lengkara manuting ucapan 1. Lengkara manuting linggih : Lengkara manuting linggih, winangun antuk : a. Pikukuhing lengkara (jejering lengkara), kawangun antuk Kruna Aran. b. Lingging lengkara, (piorahing lengkara), kawangun antuk Kruna Kria (predikat). c. Panandaging lengkara, kawangun antuk Kruna Aran (subyek penderita atau pelaku). d. Pidartaning lengkara, kawangun antuk Kruna Pidarta (pidarta indik genah wiadin dauh)= keterangan tempat atau keterangan waktu. Ring wewidangan lengkara punika kandugi metu : lengkara lumaksana miwah lengkara linaksana (kalimat aktif dan kalimat pasif). Wimbanipun (contohnya): - I meme ngadep siap di peken. I meme = Jejering Lengkara Ngadep = Linging Lengkara Siap = Panandanging Lengkara Di peken = Pidartaning Lengkara (genah). - I bapa numbegin tenggalan ituni. I bapa = Jejering Lengkara Numbegin = Linging Lengkara Tenggalaan = Panandanging Lengkara Ituni = Pidartaning Lengkara (dauh), Msll. 2. Lengkara manuting kadaden : Lengkara manuting kadaden wenten 3 (tetiga). a. Lengkara Paripurna b. Lengkara Sampurna c. Lengkara Tan Sampurna a. Lengkara Paripurna : Lengkara Paripurna, inggih punika lengkara sane jangkep madaging jejer, piorah, panandang miwah pidardaning lengkara. Upaminipun : - I Tojan memancing lele di tukade I Tojan = Jejering Lengkara Memancing = Linging Lengkara Lele = Panandanging Lengkara Di tukade = Pidartaning Lengkara (indik genah) - Kaki paluk makena latih ibi sanja. Kaki paluk = Jejering Lengkara Makena = Linging Lengkara Latih = Panandanging Lengkara Ibi sanja = Pidartaning Lengkara (indik dauh), msll. b. Lengkara Sampurna Lengkara Sampurna, inggih punika lengkara sane mamuat jejer miwa linging lengkara. Upaminipun : Murid-muride nulis. Prajurite masuriak. Krama Desane ngayah, msll. Bahbahanipun sapuniki : Murid, prajurid miwah krama desa, mawasta jejering lengkara, nulis, masuriak miwah ngayah, linging lengkara. c. Lengkare Tan Sampurna Sane kabaos Lengkara Tan Sampurna, inggih punika : lengkare sane marupa kruna kewenten. Tegesipun : lengkare sane nenten sane mamuat, jejer, ling, panandang miwah pidartaning lengkara. Upami : Inggih, Sampunang. Margi. Nawegang. Nah. Beeh. Uiiiiih, msll. 3. Lengkara manuting wangun : Lengkara manuting wangun kapalih dados 2 (kekalih). Inggih punika : a. Lengkara Tunggal (kalimat tunggal). b. B. Lengkara binek (kalimat majemuk). a. Lengkara Tunggal : - I bapa matekap di cat=rik. - Ni Luh Sari maumbahan di tlabahe, msll. 4. Lengkara manut tetuek (makna kalimat) Lengkara puniki kaplih dados 5 (limang) paos, inggih punika : a. Lengkara Pidarta (kalimat beria). b. Lengkara Pituduh (kalimat perintah). c. Lengkara Sesambatan (kalimat leluhan/derita). d. Lengkara Pidawegan (kalimat waktu). e. Lengkara Pitaken (kalimat tanya). a. Lengkara Pidarta (kalimat berita : Ring lengkara puniki nartayang (menceritakan/menyampaikan) paindikan apaos. Upaminipun : - Ring alun-alun wenten rame-rame. - Sane i tigang rahina titiang sampun rauh ring dunungan, msll. b. Lengkara Pituduh (kalimat perintah) : Ring lengkara puniki Kruna Kria sane pinih utama, mamuat pituduh (perintah), nuduhang nglaksanayang karya. Upaminipun : - Jemakan adine baju ! - Gaenang malu i bapa bubuh ! - Tulis ja lengkara beten aji Aksara Bali !, msll. c. Lengkara Sesambatan (kalimat keluhan/derita) : Lengkara puniki nyinahang rasa sane katandangin olih sang mabaos. Upaminipun : - Aduh mael nasine dini. - Beeh lakar kudiang jani baan ngitungang, barang suba pada gisina. - Msll d. Lengkara Pidawegan (kalimat waktu) : Lengkara puniki, nyinahang paindikan sane pasti wiadin kirang pasti. Upaminipun : - I Nyoman mairib engsap kapin tiang. - I Ratu manawi sampun mayusa 35 (pasasur) warsa sane mangkin. - Msll e. Lengkara pitaken (kalimat tanya) : Lengkara puniki mamuat pitaken, duaning sang mabaos durung tatas uning. Upaminipun : - Nyen sih ane nyilih buku tiange ? - Paman Patih jak makejang ! keken mungguing krimikan para pretakjanane ? msll. 5. Lengkara manut geginan : Lengkara puniki winangun antuk : - Lengkara Kria (melakukan kerja/kegiatan) - Lengkara Tan Kria (tidak melakukan kerja/kegiatan) a. Lengkara Kria : Ring lengkara puniki, jejering lengkare melaksana, linging lengkara : Kruna Kria. Lengkara puniki mirib (saimper) ring lengkara lumaksana (kalimat aktif) Upaminipun : - I bapa matekap di carik. - I meme medagang saang di peken, msll. b. Lengkara Tan Kria : Ring jeroning Lengkara Tan Kria, linging lengkara Tan Kruna Kria. Upaminipun : - Siape ento soroh buron mabatis dua. - Mamerine makejang putih-putih, msll. 6. Lengkara manuting ucapan : Lengkara manut ucapannyane, kapalih dados 2 (kekalih), inggih punika : a. Lengkara Tetiron (kalimat langsung). b. Lengkara Panuek. a. Lengkara Tetiron : Lengkara puniki kaucapang olih sang ketuturang utawi sang kebaosang. Upaminipun : - Luh Sari ngraos banggras : “ Lipetang suba tiang ka umah reraman tiange !” - Bapak/Ibu Guru ngandika alon : “ Uduh Cening sisia ajak makejang ! Dinane jani Cening suba madan “Purnacarya’ utawi mragatang peplajahan di SMA”. b. Lengkara Panuek : Lengkara puniki marupa panuek (penajaman) saking Lengkara Tetiron, wiadin wirasan lengkara tetiron....................................... Tugas bahan ajar berikutnnya ; 1. PIDARTA (PIDATO) JUDUL BEBAS 2. PERCAKAPAN YANG BERISI BHASITA PARIBHASA 3. MEMBACA ARJUNA WIWAHA HAL. 31 4. DHARMATULA ( DISKUSI) DENGAN SARANA PEPER DENGAN JUDUL BEBAS.


c: text/html

text:
- Kruna wilangan ketekan.
- Kruna wilangan gebogan.
- Kruna wilangan pahan.
- Kruna wilangan tan janten.
- Kruna wilangan panta wilangan.
- Kruna wilangan pepasten wilangan.
- Kruna wilangan ketekan
contone : sa, dua, telu, papat, lima, enem, pitu, kutus, sia, dasa, miwah selanturipun.
- Kruna wilangan gebogan
Kruna wilangan gebogan, kruna wilangan sane madue aran niri-niri utawi carane nyambatang maseosan tur sampun ketah pisan kaanggen. Kruna wilangan puniki ketah ipun kaucapang utawi kasambatang ngangge lengkara, nenten wilangan ipun. Sane ngeranjing ring kruna wilangan gebogan luire :
- 35 wastanipun pesasur
- 45 wastanipun setiman
- 50 wastanipun seket
- 75 wastanipun telung benang
- 100 wastanipun satus
- 150 wastanipun karobelah
- 175 wastanipun lebak
- miwah sane soesan
- Kruna wilangan pahan
Kruna wilangan pahan puniki boya kasurat antuk angka, sakewanten kasurat ngangge aksara. Sane ngranjing ring kruna wilangan pahan luire :
- Apahempatan (seperempat)
- Atenga (setengah)
- Atugel (sepenggal)
- Apahteluan (sepertiga)
- miwah sane lianan
- Kruna wilangan tan janten
Kruna wilangan tan janten puniki akeh nyane nenten janten utawi nenten keni antuk ngawilangin akehnyane. Ketah ipun kasurat ngangge kruna utawi aksara. Sane ngranjing ring kruna wilangan tan janten punki luir ipun :
- Abedik; Nasine di payuke enu tuah abedik.
- Begeh; Saudagar baase begeh maan meli baas di peken Badung.
- Liu; Anake ento mancing ngaku liu maan be.
- Aketek; Uyahe enu di calunge tuah aketek.
- Ombeh; Ombeh mabiayagan lengise uli di paon.
- Agetul; Agetul tusing enu lengise di botole.
- Adesa; Ajaka adesa anake demonstrasi di lapangan puputan.
- Akikit; Akikit tusing dadi idih gelahne.
- Abanjar; Ajaka abamjar anake nulungin ia mamula padi di carik.
- Apaso; Lawar apaso isinina kuah.
- Kruna wilangan panta wilangan
Sane ngranjing ring kruna wilangan panta wilangan, inggih punika :
- Ekan (satuan)
- Dasan (puluhan)
- Tus (ratusan)
- Peon (ribuan)
- Laksan (puluh ribuan)
- Keten/keti (ratus ribuan)
- Yuta (jutaan)
- Bara (puluh jutaan)
- Ingel (ratus jutaan) Bengong (milyaran)
- Kruna wilangan pepasten wilangan
Kruna wilangan puniki akeh ipun sampun pasti. Ketah ipun kruna wilangan puniki karahinin antuk kruna-kruna sane wenten pakilitan ipun ring kruna wilangan soang-soang. Sane ngranjing ring kruna wilangan pepasten wilangan, luire :
- Sampi aakit
- Bebebk aukud
- Tikeh abidang
- Sandal apasang
- Taluh abungkul
- Busung amuncuk
- Wayang akropak
- Lontar acakep
- Baas ajumput
- Tiiang akatih
- miwah sane lianan
Kaketus saking :
* Buku Kumuda Sari II

robotstxt: allowed

filter: keep


text:
Wewangunan punika kawangun duk abab XVII, daweg panyenengan Ida Dewa Agung ring Klungkung sane mapuspata Dewa Agung Jambe. Genah wewangunan punika sawetara malinggah 2000 meter nyraken, tur kaiter antuk tembok panyengker sane mategeh kirang langkung 2 meter. Sajeroning genah punika wenten bale agung kalih bungkul, sane magenah ring tengah, pekarangannemawasta Taman Gili, sane magenah ring bucu kaler kangin mawasta Kerta Gosa.
Sane riin bale punika wit genah pasamuhan, sakewanten duk pemerintahan Belanda saking warsa 1908, kaanggen genah pengadilan mawasta "Raad Van Kerta". Irika wenten kusi mukir tur maprada linggih sang nepasin prakara. Sang kadalih malinggih beten ring batarane. Langit-langit miwah panguub balene mapayas antuk gegambaran sane kaambil saking satua : Bima Swarga, Adi Parwa, Ni Diah Tantri, miwah indik Palelindon. Satua-satua inucap suksmanipun indik Karmaphala.
Sapunika wiakti kawentenanne ring Kerta Gosa, rauh mangkin para turise sayan ngakehang rauh mrika, santukan genah punika marupa wangunan kuna tur akeh pikenohipun ring pendidikan.(*bb/wst)


text:
Senin, Juni 28, 2010
Tembang Rare
Yen dumun daweg kari alit minab sameton sering mireng tembang-tembang rare. Yen tiang, sampun engsap akidik ring lirik ne. Tembang-tembang rare minakadi Meong-meong, Ratu Anom, Dadong Dauh, Kaki-kaki, Curik-curik, Mati delod pasih, Juru Pencar, miwah sane lianan. Dumun tiang sampun ngicen conto ne kalih, ring postingan Made Cerik lan Putri Cening Ayu. Nah, ne mangkin tiang coba ngicen lirik ne tambang-tambang rare sane kari inget tiang. Anggen istilah ne "refresing, mengenang kembali masa kecil". Hehehheheh.... sira uning sangkaning ngawacen lan nembangin malih tembang-tembang rare puniki, wenten kenangan utawi memori sameton daweg kari alit sane malih kaelingin. Inggih niki sane kari inget tiang.
Kaposting olih bliyanbelog ring 5:41 PM 2 komentar Link
Label : Tembang
Jumat, Juni 25, 2010
Nyambut Rahinan Saraswati
Beh, kuda kaden sampun tiang ngicen conto pidarta basa bali utawi pidato mabasa bali. Napi malih sane ngambil tema "Rahinan Saraswati". Beh, jek kuda kaden sampun contone. Ne mangkin malih tiang ngicen conto sane pateh. Sakewanten matiosan akidik ring daging pidartane. Inggih pang ten makeh tiang ngomong, niki sampun pidarta ne.
Kaposting olih bliyanbelog ring 3:57 PM 0 komentar Link
Label : Pidarta Bali
Senin, Juni 21, 2010
Cening Putri Ayu
Tags : Tembang Alit, Tembang Rare
Cening putri ayu
Ngijeng Cening jumah
Meme luas malu
Ke peken meblanje
Apang ade daharan nasi
Meme tiang ngiring
Nongos ngijeng jumah
Sambilan mekumpul
Ajak titiang dadue
Ditekani nyenggap gapin
Pelalian Cening
Kotak wadah gerip
Jaje megenepan
Ane luwung luwung
Bunga melah melah
Ambunane sarwa miyik
Download
Putri Cening Ayu.mp3
Cening putri ayu
Ngijeng Cening jumah
Meme luas malu
Ke peken meblanje
Apang ade daharan nasi
Meme tiang ngiring
Nongos ngijeng jumah
Sambilan mekumpul
Ajak titiang dadue
Ditekani nyenggap gapin
Pelalian Cening
Kotak wadah gerip
Jaje megenepan
Ane luwung luwung
Bunga melah melah
Ambunane sarwa miyik
Download
Putri Cening Ayu.mp3
Kaposting olih bliyanbelog ring 10:15 AM 1 komentar Link
Label : Gending Rare
Jumat, Juni 18, 2010
Paruman Desa Pakraman Indik Bantuan
Ring sor puniki wantah imba utawi conto "kata sambutan" ring acara paruman desa. Tiang ngambil conto paruman indik bantuan saking pamrintah sane ngicen bantuan pompa lan jamban. Tema ne indik nincapang kesehatan krama ring dusun-dusun utawi desa-desa. Inggih pang ten makeh tiang, niki sampeun contone
Kaposting olih bliyanbelog ring 12:51 PM 2 komentar Link
Label : Pidarta Bali
Selasa, Juni 15, 2010
Sastra Peparikan
Antuk : Drs. I Wayan Wina
Dukuh "Ning Sujana, keto masih sisian bapa makejang ane ada dini di sekolahan, tuah lakar nutugang bebawosan tugas parembayanne malunan. Muah enu masih nganggon kekecape mapepet wandane maluan, sakewala bin acudik gati sisanne. Nah lakar kawitin bapa suba. Getu anggegetu ngaran gedeg. Buin ada kabawes getun, mirip pesanne, dadi gegetun artinne sedih. Gewal maarti tepak wiadin gebug. Geyuh, naah ne masih liu pesan artinne manut lengkara minakadi maarti lesu, kenyel, lempor, duhkita, miwah sedih. Gom masih dadua artinne. Gom ane kapertama dadi kagoman maarti kasub wiadin angob. Sakewala gom ane kaping daduanne ngaran gamel wiadin gisi. Gong ngaran ageng, gede, miwah kirangan. Gibah ngaran busana, panganggo kapica tanpa guna yening tan tulus ikhlas.
Dukuh "Ning Sujana, keto masih sisian bapa makejang ane ada dini di sekolahan, tuah lakar nutugang bebawosan tugas parembayanne malunan. Muah enu masih nganggon kekecape mapepet wandane maluan, sakewala bin acudik gati sisanne. Nah lakar kawitin bapa suba. Getu anggegetu ngaran gedeg. Buin ada kabawes getun, mirip pesanne, dadi gegetun artinne sedih. Gewal maarti tepak wiadin gebug. Geyuh, naah ne masih liu pesan artinne manut lengkara minakadi maarti lesu, kenyel, lempor, duhkita, miwah sedih. Gom masih dadua artinne. Gom ane kapertama dadi kagoman maarti kasub wiadin angob. Sakewala gom ane kaping daduanne ngaran gamel wiadin gisi. Gong ngaran ageng, gede, miwah kirangan. Gibah ngaran busana, panganggo kapica tanpa guna yening tan tulus ikhlas.
Kaposting olih bliyanbelog ring 9:04 AM 4 komentar Link
Label : Pabligbagan
Sabtu, Juni 12, 2010
Di Ubud Band - Bulan Bintang
Di Ubud Band wantah silih tunggil band bali sane madewu akeh penggemar. Band niki beraliran Rock. Asalnyane saking Ubud. Minab nika mawinan wastan band dados ne Di Ubud Band (niki perkiraan tiang manten... hehehehhe!!). Personilnyane minakadi Tu Krisna (vokal), Cok Gus (bass), Gung Gepeng (gitar), Yori (keyboard) lan Tude (drum). Pertama tiang uning ring band niki saking tembang ne sane majudul Iluh Oh Iluh. Manis lan dalem maknane. Wentan malih tembang-tembang sane tiosan sane bagus minakadi Makenyem Je Adi, Kija Adi Ibi Sanja, I Love You, Bulan Bintang, miwah sane lianan. Nah, iseng tiang kumpul-kumpul ajak timpal lan ngaryanin kord gitar ne. Niki wantah pekaryan iseng-iseng, kord gitar tembang "Bulan Bintang". Minab yen wenten iwang utawi ten pas, ledangan gih!!
Kaposting olih bliyanbelog ring 5:17 PM 3 komentar Link
Label : Lirik lan Kord
Kamis, Juni 10, 2010
Geguritan Niwatakawaca
Pupuh Sinom
- Pinih ajeng lan aturang
Rasa bhakti ring Hyang Widhi
Pamekas ring Sang Hyang Satra
Maka Dewa Maring Aji
Aji sastra sane suci
Sadurung titiang mangatur
Crita ne sampun kaloktah
Niwatakawaca wiakti
Ngiring dumun
Ngaturang pangastung kara.
- Ne mangkin lantur critayang
Wenten detia sane sakti
Ten prasida ke kasorang
Olih dewa sane sidi
Wiadin manusa sane sakti
Setata ngerusak ipun
Sane wenten maring jagat
Tur sami sane maurip
Wastan ipun
Wantah Niwatakawaca.
Kaposting olih bliyanbelog ring 4:25 PM 1 komentar Link
Label : Tembang
Senin, Juni 07, 2010
Made Cenik
Sira kari eling ring tembang alit "Made Cerik"? Minab akeh sampun sameton sane nenten kari eling ring tambang nika. Tiang gen jujur sampun lali masih ring tembang nika. Tiang wantah inget ring lirik bait pertama ne kemanten. Ah, iseng tiang browsing, eh polih lirikne ring blogne Bli Nyoman Martawan [http://potretbali.blogspot.com]. Suksma bli Nyoman sampun ngawentenang lirik tembang "Made Cerik" puniki ring internet. Minab sameton wenten memori kari alit ring tembang niki. Napi malih memori daweg SD. Beh, tiang yen inget kanti kenyem-kenyem pedidi, tan bina cara nak buduh. Hehehehehhe...... Seinget-inget tiang tembang niki pepes anggena ritatkala wenten sasolahan Tari Sang Hyang Jaran. Sakewanten tiang durung polih masih tembangne ring format .mp3. Kanggeang dumun wawu lirikne kemanten.
Kaposting olih bliyanbelog ring 5:43 PM 0 komentar Link
Label : Gending Rare
Sabtu, Juni 05, 2010
Sang Arjuna Nangun Tapa
Pic : http://batuanpainting.comKacerita Sang Hyang Indra kalintang sungsut santukan Ida mireng orti Indrloka pacang kagebugin olih Niwatakawaca, ratun raksasane ring Manimantaka. Genah jagate punika ring bongkol Gunung Mahamerune tanggu kelod. Niwatakawaca kalintang sakti dane polih panugrahan Sang Hyang Rudra, nenten seda olih detia, denawa, raksasa miwah dewa. Nanging yan wenten manusa-manusa sakti, manda dane tangar ring urip.
Indike punika karembugang olih Sang Hyang Indra kairing olih para Rsi kahyangane. Ida ngrincikang upaya pacang ngrereh kanti manusa sakti, sane prasida ngaonang Niwatakawaca, pradene rauh ngebug swargane. Kala punika kapireng kapir-kapiran orti Sang Arjuna sedek nangun tapa ring Gunung Indrakilane. Sang Arjuna pacang nunas kesaktian mangda molih ring payudan. Sang Hyang Indra sampun uning wantah, mula sengka anakenangun yasa mangda sida mapikolih, santukan gegodane kalintang akeh makadi pengliput wiyasan panca indrane. Mangda kayune nenten obah, patut teleb astiti bakti ring Ida Sang Hyang Widhi Wasa, ida stata ledang nganugrahin anake sane pageh ngawastawa ida.
Kaposting olih bliyanbelog ring 5:11 PM 0 komentar Link
Label : Itihasa
Rabu, Juni 02, 2010
XXX - Ketemu Mantan
Tag : Chord Lagu Bali, Kord, Lirik, Lyric, XXX, Ketemu Mantan
Author : K0M1NG_Jr
Credit : http://bliyanbelog.blogspot.com
Intro : C G F
C G F
Ngilangin inguh iseng jani pesu melali
C G F G C
Sing medaya sagetang nepukin mantan tunangan
G
Disubane mekelo raga sing taen ketemu
F Fm Am
Ooo... liang kerasa atin tiange jani
*
Em
Kengken kabare ne jani
F C G Am
Apa ke suba ngelah tunangan
Gm
Kenyem manis ne nyautin
F G
Ngorahang nu pedidi
Author : K0M1NG_Jr
Credit : http://bliyanbelog.blogspot.com
Intro : C G F
C G F
Ngilangin inguh iseng jani pesu melali
C G F G C
Sing medaya sagetang nepukin mantan tunangan
G
Disubane mekelo raga sing taen ketemu
F Fm Am
Ooo... liang kerasa atin tiange jani
*
Em
Kengken kabare ne jani
F C G Am
Apa ke suba ngelah tunangan
Gm
Kenyem manis ne nyautin
F G
Ngorahang nu pedidi
Kaposting olih bliyanbelog ring 5:05 PM 0 komentar Link
Label : Lirik lan Kord


text:
Kumpulan Pidato Basa Bali
Ayoo dipilih ^_^
1. Pidarta Basa Bali Sane mamurda "Nyanggra Rahina Nyepi"
Inggih
suksma aturang titiang majeng ring pangeter baos antuk galahSane kapaica ring titiang. Sedurung titiang ngelanturang atur pinih kapertama ngiring iraga sareng sami nunas ica ring Ida Sang Hyang
Widi, duaning sangkaning paswecan ida, iraga presida matemu ajeng ring
genah tur galahe sane becik puniki melarapan antuk nguncarang
panganjali umat "om swastyastu"sane wangiang titiang bapak kepala
sekolah.
Sane wangiang titiang Bapak ibu guru, sapunika taler para sisia sarengsami sane tresna asihin titiang.Iraga pinaka umat Hindu pamekasne ring jagat
Bali, pastika sampuntatas uning ring kewentenan panca yadnya sane pinaka
sinalih tunggilpemargi sane kemargiang ring tri kerangka Hindu inggih punikapariindik Acara utawi upacara.
Upacara
yadnya punika kemargiang nganutin Padewasan. Indik galahngelaksanayang yadnya punika kepah dados kalih, wenten sanekelaksanayang nyabran rahina sekadi mebanten saiban, surya sewana,miwah tri sandhya. Wenten taler Yadnya sane kalaksanayang nganutin ketekan padewasan.
Yadnya
sane kemargiang nganutin ketekan padewasan taler kepah dadosmakudang pahan sekadi, 1)nganutin patemon triwara sareng pancawara,contohnyane Kajeng kliwon, 2)nganutin patemon sapta wara sareng pancawara sekadi Budha Kliwon, anggara kasih, 3)nganutin ketekan wuku sane kebawos pawukon sekadi Saraswati, galungan, kuningan,tumpek,pagerwesi, 4) nganutin ketekan sasih sekadi Siwa ratri lan Nyepi.Inggih ida dane sane wangiang titiang, sane mangkin lantur uningayang titiang indik tata cara ngelaksanayang rahina Nyepi. Rahina nyepi kemargiang nyabranwarsa duaning nganutin ketekan sasih. Rahina nyepi kelaksanayang ring Pananggal Apisan sasih Kedasa utawi warsa anyarring tahun saka. Ngelaksanayang Rahina nyepi kasuksman nyane mangda umat Hindu presida mulat sarira rikalane nyanggra warsa anyar turmaning pinaka galah nyuciang bhuana agung miwah bhuana alit. Rikala ngelaksanayang rahina nyepi wenten bratha sane patut kemargiang.Bratha punika kasengguh catur bratha penyepian sane kepah dados empat,
inggih punika 1)Amati Geni inggih punika nenten dados ngendihang api utawi ring sarira nenten dados krodha. 2)amati Karya inggih punika nenten dados ngambil pekaryan, 3)Amati Lelungan, inggih punika nenten dados melancaran, sane kaping 4)Amati Lelanguan inggih punika ngelaksanayang puasa tur maning nenten dados meliang-meliang.
Inggih
ida dane, wantah asapunika presida antuk titiang nartayang indik Rahina Nyepi sane pinaka dasar mangda umat presida mulat sarira tur ngewerdiang jagat sane asri. Yening prade wenten atur titiang sane tan manut, titiang nunas geng rna pangampura.
Pinih
ungkur titian ngaturang RAHAJENG NYANGGRA RAHINA NYEPI. Atur titiang kasineb antuk parama santih "Om Santih Santih Santih
Om".
2. Pidarta Basa Bali Panyembrame Sajeroning Pawiwahan
Om Swastyastu
Inggih ndawegang ring ida dane para atiti miwah para sameton sane banget
baktinin titiang, sane prasida sueca, ledang ngrauhin titiang madrebe gawe, ri
antuk punika titiang sakulawarga dahat nyukesemang pisan. Pangaptin titiang
sakulawarga, mugi-mugi karauhan ida dane para sameton sinamian sami-sami
ngledangin.
Yen mungguing gawen titiange puniki sekadi sampun unggahang titiang ring
sejeroning uleman, tan lian wantah muputang upacara upakara pawiwahan pianak
titiange sane mawasta I Nyoman Santiasa saantukan ipun sampun jatu karmayang
titiang prasida makurenan marep ring Ni Ketut Ekasari saking desa
Bangsingkayu.indik pamargin upakara
pawiwahan punika sampun puputang titiang sane dibi , minakadi marupa upakara
pabeakalaan kajengin olih kelihan Desa saha kulawargan titiange sinamian.
Sorenipun kirang langkung jam tiga titiang nglanturang upakara melepeh
ngelantur raris bebas.
Inggih sekadi mangkin tetujon
titiange ngrauhang ida dane para semeton sinamian, tan liang wantah nunas restu
miwah piteket-piteket marep pianak titiange, mugi-mugi Ida Sanghyang Widhiwasa
asung wara nugraha ngicen karahayuan ring sang kaupakara rauh ring sikian titiange sekulawarga.
Lianan ring punika taler tan lali titiange ngaturang suksma, riantuk
pasuecan ida dane para semeton titiang rauh saha rarapan (=jenukan, oleh-oleh).
Sapunika taler marep ring sekeha truna-truni, klompok suka duka “ Satya Warga “ miwah kulawargan titiang ,sane ngwantu
sajeroning karya puniki tan tali titiang ngaturang suksma banget.
Make wesane atur titiang yan pada wenten makakirang langkung antuk
titiang ngturang utawi wenten mekatunan lewihipun,inggihan ring payembrama,
genah miwah aturan, riantuk punika titiang nunas geng rena sinampura.
Sadurung titiang ngaturang parama santi, malih ajebos titiang nunas
kaledangan Bapak kalihan Desa pinaka wakil saking para atiti, mangda sueca
ngicenin piteket-piteket marep ring pianak tiiang maka kalih, mangda wenten
anggena panuntun miwah pangancan sajeroning nglaksanaan alaki rabi. Suksma aturang titiang majeng ring Bapak kelihan Desa.
OM SANTIH,SANTIH,SANTIH OM


text:
Ida dane sareng sami, midartayang indik Upacara Matatah wiadin Mapandes, kawiaktian ipun sampun ketah kemargian ring Desa Pakraman olih Krama Hindune ring Bali, nika mahawinan titiang nenten malih ngaturang eedan upacara matatah manut Desa Mawacara. Kemaon sane pisarat aturang titiang wantah Kasukseman utawi pikenoh matatah sane mabuat pisan keangge nuntun utawi nitenin kahuripan puniki risajeroning mitetin pikayun sane boya-boya utawi nenten becik, nuju sane rahayu miwah kasubagyan.
Punika awinan pisarat manah titiang pacang nyobyahang tatuwek upacara matatah puniki sepisan kaangge melajahang angga sumangdene prasida karesepang tur kacihnayang ri sajeroning Budhi Pekerti, boya ja wantah sewates upacara kemaon, nanging nglantur maparisolah sane patut manut kecaping Agama.
Sinalih tunggil upacara yadnya sane katur makadi mangkin indik matatah mabuat pisan utamanyane ring para yowana utawi Daha-Teruna, mangda nyuciang angganyane saking karma Wesana sane kaon(Asuri Sampad) nuju Karma Wesana sane patut inggih punika (Paiwi Sampad). Riantukan mejanten pisan ring iwawu embas manusane maurip sampun ngambel karma wasana sane patut kasuciang ring kahuripane puniki.
Pamiarsa sareng sami sane wangiang titiang, untu tajep wiadin renggah sane wenten ring angga sarira puniki, kaanggen cihna utawi niasa keraksasane sane nyejehin manah pacang ngrusak kahuripane puniki . punika awinan keanggen niasa untune sane renggah punika sandang kapunggel mangda ambek keraksasane sane galak ngaresresin manados ambek kadewataan sane asih miwah santy. Ambek kedewataan ring kemanusan punika mangda setata inggil, ngelangkungan ambek keraksasane sane letuh, mawinan kawentenan upacara matatah.
Ring sajeroning ngetep untu wantah 6( nemnem) wilangannyane turmaning wantah sane duwuran kemanten kasangih sane kaanggen niasa Sad Ripu luwire :
- Kama / nafsu
- Lobha / rengka
- Krodha / kebrahmantian
- Mada / memunyah
- Moha / kebingungan
- Masarya / iri hati
Sad ripu sane wenten ring padewekan, patut pisan titenin mangda nenten kantos ngerebeda ring kahuripan, boya ja kaicalan maka sami, nganging kapitetin utawi kasomya, punika duaning nenten sami untune kapunggel.
Inggih, napike awinan ritatkala yusa anom, patut ngemargiang parikrama matatah. Riantukan yusa anome punika wantah galah masa sane nedeng ganjih, sangkan ing anggga sarirane nedeng kembang kalikub antuk pamuartian Sad ripu sane patut kawaspadain antuk pikayun sane hning, pageh tur dayuh mangda nenten wenten nemu sengsara. Yening ring galah masa puniki para yowanane lenga ring padewekan makadi sikian titiangne sane kalintang tambet puniki, rikala kaliput dening kasakten Panca Indria. Sinah kenerakane jaga pacang kapuponin, dwaning tan prasida mitetin manah kirang jagra marep mesehe ring angga. Puniki sane ajerihin titiang ring manah punapi raris pawaran titiang manados jadma sane manggihin aab jagate stata katiben kabiahparan mekadi pinyungkan sangkaning narkoba miwah sane siosan, sane mawiwit saking kirang nyane mapitet ring pikayunan soang-soang.
Punika awinan jengah manah titiang turmaning cumpu pisan ngiring para yowanane sareng sami ngawit mangkin maparidabdab ningkahang raga ninutin tetuek utawi pikenoh sane wenten ring upacara "matatah" inggih punika :
"Anyekung Jnana Sudha Nirmala" sane kekawitin saking upakara nyekeb ring tengahing Bale gedong.
Dwaning asapunika lugrayang titiang ngetus kecaping pustaka suci Sarasamuscaya sloka 72 asapuniki ;
"PHLANING KAHRTANING INDRAYA NIHAN,
KADIRGAYUSAN, ULAH RAHAYU
PAGEHING YOGA KASAKTIN, YASA, DHARMA, ARTHA,
KATEMU RI KAWASANING INDRIYA."
Artosnyane kadi puniki ;
"Pikolihe ngeret indria punika, panjang yusa, parilaksanan becik ring yoga, sakti, yasa, dharma, artha sida kapolihan yening sampun mitetin indriya."
Ida dane sareng sami yan cutetang tititang indik parikramaning upacara matatah sane ketah kelaksanayang olih karma Hindune ring Bali sekadi puniki ;
- Ring Bali, pamargi upacara matatah taler sanekebaos mapandes puniki kelaksanayang maduluran antuk sastra agama Hindu, mekadi lontar Jadma Prawerti, lontar Kala Tatwa, lontar Eka Pratama, kekawin Gatot Kacasraya, miwahkekawin smara dahana.
- Upacara matatah marupa yasa kertin I rerama marep ring ipianak, sane kamargiang ri sampune munggah daa-truni utawi tutug kelih.
- Upacara matatah masuksma nyomiang ambek keraksasane mangda sida kakasorang olih ambek kadewatan.
- Untu sane katatah punika akehnyane wantah nemnem, gigi seri patpat, lan suing kalih.
- Untune sane katath punika maka pralambang mucehang Sad ripu ring angga sarira.
"Om Cantih, Cantih, Cantih, Om".
Kaketus saking :
* http://satriajambangan.wordpress.com/


text:
utawi pidato mabasa bali. Terakhir tiang ngamosting artikel niki sekitar bulan Januari, sampun wenten kirang langkung kalih sasih. Nah, ne mangkin malih tiang ngicenin conto ne. Pidarta basa bali puniki ngambil tema indik punapi pentingne ngrajegang basa baline mangda nenten sayan ical. Santukan mangkin akeh alit-alite lan truna-truni baline sane nenten sanget bisa mabasa bali sane becik. Akehan sampun nganggen basa gado-gado utawi campuran. akidik mabasa bali, akidik Bhasa Indonesia. Inggih pang ten makeh tiang ngomong, ngiring sareng-sareng ngawacen conto pidarta ne.
Inggih, ida dane sareng sami,
utaminipun para panureksa sane dahat wangiang titiang,
para sameton pamilet sami sane tresna sihin titiang.
Ring galahe sane becik puniki, lugrayang titiang matur samatra, nganinin indik "Ngiring Rajegang Basa Bali Druene", Sakewenten, duaning tambet titiange kalintang, tan pendah titiang sakadi kunang-kunang anarung sasih, doh para jaga prasida nagingin pikayunan Ida-dane sareng sami. Sadurung nglantur, ngiring sareng-sareng nunas ica ring Ida Sang Hyang Paramakawi sane miara sarining sastra, malarapan antuk pangastungkara pangayubagia.
Om Swatiastu,
Inggih Ida dane sareng sami sane wangiang titiang,
Maosang indik basa Bali druene, akeh pisan pikenohipun majeng ring kahuripan druene sareng sami, utaminipun ring iraga sane wenten ring sajebag jagat Bali. Silih sinunggilnyane basa Bali punika prasida anggen serana ngajegang angga sarira. Napi sane ngawinan kadi punika?
Inggih, sane mangkin titiang jaga nguningayang ring Ida-dane sami manut ring kawentenan aab jagate mangkin, sane kabaos aor tan pawates, risedek ngranjing ring era globalisasi. Akeh karasayang pengaruh-pengaruh sane nenten becik saking dura negara, ngranjing ka jagat Bali. Pengaruh sane kaon punika, minakadi akeh parajana Baline, pamekas para yoana druene, sane sampun maparilaksana sakadi nginutin budaya saking dura negara, akeh parajana Baline sane nganggen obat-obatan terlarang, akeh para yoana sane maparilaksana nenten manut ring tata krama miwah budaya Baline. Yening parisolah para yowanane kadi asapunika kabanggayang nglimbak, titiang ajerih ring manah pacang sayan kaon saha rug jagat Baline.
Sane mangkin ngiring iraga ngedohin pisan parilaksana kadi punika, iraga patut pisan setata pageh ring sikian. Sinalih tunggil sane kaanggen serana nenten wenten sios wantah basa Bali druene. Basa Baline kabuatang pisan anggen larapan, nincapang parilaksana druene, mangda prasida setata maparilaksana becik, duaning yening kayun mlajahin, raris nganggen basa Bali punika, sinanggeh iraga pacang prasida setata eling ring sikian, ring dija ja iraga magenah. Santukan ring basa Bali punika wenten sane kabaos sor singgih basa, sane pinaka cihna madaging tatakrama ngupadi kahuripan maparajana. Sapunapi sapatutnyane iraga mabaos ring anake sane sampun lingsir, sapunapi mabaos ring anake sane durung kauningin utawi durung kenal, sinanggeh iraga setata jaga eling, ring dija iraga magenah, sang sapasira sane kairing mabaos, mawinan pacang prasida setata mabaos sane ngawetuang ledang pikayunan anake siosan utawi kabaos "angawe sukaning wong len ".
Ida-dane miwah sameton sami sane wangiang titiang,
Yening iraga mlajahin basa Bali, janten setata eling ring Ida Sang Hyang Widhi Wasa. Indayang pratyaksayang, yening anake nganggen basa Bali, makadi ring paruman, ring pasangkepan, janten rikala ngawitin mabaos, ngojarang Om Swastiastu, raris rikala muputang bebaosan, setata kadulurin antuk Om Santih Santih Santih Om. Puniki nyihnayang iraga setata eling ring Ida turmaning stata nyinahang pangubakti mangda ngamolihang karahajengan sareng sami.
Salanturipun sajeroning mlajahin basa Bali, setata iraga eling ring budaya, saluir pakardin i manusa, sane mawit saking padma hredayane. Ring budaya druene ngranjing sane kabaos kasusastran. Kasusastraan Bali punika nganggen basa Bali, saha kasurat antuk aksara Bali, mawinan budaya druene mapaiketan pisan ring basa Bali, bilih-bilih basa Baline kabaos pinaka akah budaya Baline. Taler kabaos, mungguing budaya Baline kpramanain antuk agama, uning raris iraga ring sastra-satra agama, taler uning ring asapunapi maparilaksana sane becik. Yening sampun setata maparilaksana becik, sinanggeh setata nemu bagia, kadi kabaos ring sastrane.
"Ring hulu, ring helet, ring p'ringga ring laya, ring jroning paperangan kuneng, tar teka juga ikang bhaya ri sang darmika, apan subhakanna rumaksa sira ".
-Suksmanipun, yening sampun setata maparilaksana sane becik, yadiastun iraga magenah ring genah sane kalintang mayanin, iraga jaga mangguh karajahengan, duaning sang sane setata nglaksanayang dharma, jaga ngamolihang woh pakardinipun. sane ngawinan setata mangguhang ayu.
Ida-dane miwah sameton sami sane baktinin titiang,
Majalaran mlajahin basa Bali, prasida mlajahin budaya druene. Mangda nenten iraga kabaos, kadi i katak sane wenten ring sor tunjunge, i kekupu saking doh ipun ngarasayang kamiikan ipun i sekar tunjung, sakewaten i katak yadiastun nampek ring genahe punika, setata nyongkok nenten ngrasayang kamiikan i sekar tunjung. sane kalintang ngulangunin. Suksmanipun, iraga ring jagat Bali akeh pisan madue seni budaya, sane luihing utama kabaos adiluhung, ngawinan akeh parajanane saking dura negara, meled pisan manahipun ngantenang seni budaya druene, sakewanten iraga sane magenah ring Bali nenten pati lingu ring budaya druene, mangda nenten kadi asapunika.
Kadi sampun kabaos i wau, iraga mlajahin basa Bali, gumanti prasida eling ring raga, ring dija ja pada magenah, setata nglaksanayang wacika parisuda, stata eling ring Ida Sang Hyang Widhi Wasa, eling ring agama, eling ring budaya Baline. Yening sampun stata eling kadi punika, sinanggeh iraga prasida setata tureksa ring angga, prasida setata mulat sarira, duaning wenten kabaos,
"apan ikang manah ngaranya, ya ika witning indrya, maprewerti to ya ring subha asubha karma, matangyan ikang manah juga prihen kahutamanya sokareng"
-Sane kabaos manah wantah satmaka witnyane saking indria sami, saking punika taler jaga matemu laksana sane becik utawi kaon, mawinan patut iraga ngeretin manah punika ngawit saking mangkin.
Inggih sasampune iraga prasida nglaksanayang kadi iwau, janten pacano setata ajeg ring raga soang-soang. Ajeg ring angga pacang metu parilaksana sane becik, sane ngawinang ajeg jagat Baline. Yan sampun ring soang-soang angga setata prasida ajeg, asapunapi ja kabaos ageng gegodane ring jagat kaliyugane mangkin, sinanggeh prasida iraga jaga ngimpasin. Punika mawinan titiang tan surud-surud jagi nunas ring Ida-dane sami, ngiring setata ngrajegang basa Bali druene, mangda rajeg ring angga, saha mangguhang karahajengan ring jagate, prasida raris mangguhang tetujon umat Hindune, inggih punika Moksartam Jagaditha Ya Ca Iti Dharma, Gemah lipah lohjinawi Tata tentrem kerta raharja. Taler Tatan kirang apangan kinum, Wahya dhyatmika, Suka tan pawali duhka, majalaran pasuecan Ida Hyang Widhi Wasa.
Ida-dane, para sameton, miwah pamilet sane kasumayang titiang,
Kadi asapunika titiang prasida matur, titiang wantah rumasa ring padewekan tambet, turmaning menawi ta kawentenan titiange sekadi nasikin segara, purun prasangga titiang nanginin Ida-dane sane sampun matangi, mawinan mawanti-wanti titiang nunas pangampura, dumogi ledang arsa ngaksamayang katambetan titiang.
Inggih, puputang titiang antuk parama santih,
Om Santih, Santih, Santih Om


text:
Ring sor puniki makudang-kudang conto sloka :
- Buka slokane, cara bluwang ngulahang basang mentil, depang bulune regreg; suksmanipun : anake sane ngutamayang dadaarang kemanten, ipun nenten ngitungan pangangge, jantos panganggen ipun brengbeng atebih.
- Buka slokane, dija ada batu belah tepen ujan; suksmanipun : anake sane loba tur bengkung, yadin amunapi antuk ngajahin wiadin ngorahin, taler nenten pacang mesalin laksananipun.
- Buka slokane, dija ada Galungan buung; suksmanipun : nenten wenten anak jaga wangde ngrereh pangupajiwa.
- Buka slokane, engkig-engkigan dongkang, makeplug masih basange ia; suksmanipun : sakadi anake sane miyegan galak tur nengkik, nenten dados palasang, pamuput ipun sengkala jagurina.
- Buka slokane, genite bakatgasgas; suksmanipun : sakadi anake sane keweh makarya, saget rauh timpalipun nulungin.
- Buka slokane, kasur ceburin dui langkahin; suksmanipun : sakancan pakaryan sane mapikolih becik patut marginin (karyanin), yening pakaryane sane mapikolih kaon patut impasin.
- Buka slokane, kudiang ngalih dinane ibi; suksmanupn : sakancang laksana sane iwang sane sampun lintang, sukehantuk mecikang malih.
- Buka slokane, macelep di kuping tengawan, pesu di kupingkebot; suksmanipun : anake sane nenten uning ngelingan peplajahan wiadin pitutur, gelis ipun lali.
- Buka slokane, makaca sumingkin lamur; suksmanipun : sakadi anake sane bingung ngresepang pitutur wiadin pituduh.
- Buka slokane, musuh wenang ampus; suksmanipun : satrune sane pacang nyengkalen ragane, dados linyokin, magda ragane rahayu.
- Buka slokane, ortane ento orten-ortenan; suksmanipun : ortane punika dados awi, sampunang banget ngega, sadurunge janten panggih wenten buktinipun.
- Buka slokane, tabah-tabahin ketipat, tingkaga masih ia; suksmanipun : sakadi anake sane ngambil pakaryan tan pawiweka, pamuput pacang manggihin pakewuh wiadin sengkala.
- Buka slokane, taru tan luputing angin; suksmanipun : sakancaning maurip tan luput pacang manggihin sakit.
- Buka slokane, tusing ade lemete elung; suksmanipun : anake sane dharma tur uning ngalah, sinah pacang manggihin rahajeng.
- Buka slokane, tusing ada uma sane tusing misi lelintah, suksmanipun : nenten wenten desa wiadin banjar, sane nenten madaging jadma sane mamaling utawi maparilaksana corah.
Kaketus saking:
* Buku Basitha Paribasa


text:
“Buk, canang yang ini berapa satu?” minab punika bebaosan sane ketah lumrah iraga pireng ring tepengan aab kadi mangkine. Napi mawinan sapunika? Minab iraga sane nruenang kimud ngangge, inggih punika basa bali sane ring aab kadi mangkin sayan sue sayan ngidikang anak sane ngangge mabebaosan utawi berkomunikasi. Tios kadi kahanan ring dumun daweg basa bali kantun pinaka basa utama ring bebaosan utawi komunikasi. Yening mangkin wenten anak matumbasan kadi wau ngangge basa bali ”buk canang sane niki aji kuda asiki?” pastika sampun lian antuk iraga mirengang, wenten manah sane nuldul tatkala mireng anak mabaos kadi punika, santukan basa bali punika dahat luih manut ring tata titi basanyane taler madue pangargan sane mautama ring sajeroning angge mabebaosan.
Ring tanah bali puniki raga embas pinaka pabesen saking Ida Hyang Parama Kawi majalaran iraga manumadi dados jadma bali, jagi ngangganin utawi miara tetamian saking leluhur iraga. Nenten sios marupa warisan budaya pamekas basa kalih sastra kawi bali druene, sane dahat kasumbung luwih ring jagate. Punika awanan sapunapi antuk ngwerdiang kalih nglimbakang basa Bali iraga sareng sami, pamekas para anom-anome mangda ngawit mangkin sayan seneng malajahin utawi nelebin basa bali. Basa bali sane kasub ring jagate, pinaka basa daerah sane madue pangempon dahating akeh ring nusantara puniki.
Ida Dane sareng sami, manawita sampun akeh jalaran sane katempuh olih pamrentah minakadi ngranjingang basa bali ring sajeroning pendidikan formal, taler sang maraga wisesa sane pinaka murdaning jagat bali taler nglaksanayang Utsawa Dharma Gita nyabran awarsa nika boya ja sios pinaka utsaha saking pamrentah antuk nguratiang basa bali druene. Yan sakadi amunika pakardin pamrentah ring utsaha nglestariang budaya bali pamekas basa bali, iraga nenten patut tan pati rungu utawi tan eling tekenin kawigunan lan kabecikan basa lan budaya baline.
Siosan ring punika taler Undiksha singaraja ngwangun jurusan pendidikan basa bali, sane kaaptiang mangda sida dados pangamong lan mangda prasida dados guru basa bali disubane tamat irika. Ida dane sane tamat saking irika pinaka generasi penerus yowana bali sane riwekasan prasida ngamel tur nglanturang pangajahan basa bali ring pratisentana iraga. Siosan ring punika taler jurusan pendidikan basa bali punika nyabran warsa ngelarang pacentokan-pacentokan minakadi, pidato mabasa bali, masatua bali, orti bali miwah sane tiosan sane sampun sapatutnyane iraga aturang pangargan sane pinih becik ring jurusan punika. punapi patut titiang maosang kadi punika?…..
Ida dane sareng sami, punapi mangkin antuk mangda ngawit dewek padidi mautsaha ngangge basa bali ngantos prasida ngiyusin anak tios ngangge basa bali, yen kadi punika, sumanggup minab?….santukan punika ngiring biasayang ngawit ring dewek padidi, ring kulawarga nyantos ring pasawitran tegarang angge basa baline, yen terus pinehang ring kahyun nenten kalaksanayang minab meweh karasayang. Nanging, tegarang mangkin laksanayang, apang nenten ajeg bali wantah label kemaon, beh sami….ajeg bali,ajeg bali,ajeg bali, latah ngraosang ajeg bali. Nanging sujatine entip puun nenten wenten….
Nunas ampura ping banget titiang ngaturang sakadi punika, santukan napi, meled ring manah titiang jagi ngajak ida dane mangda sayan seneng, sayan wikan mabasa bali. Mangda ida dane sauninge, daweg titiang ring jawi dumun duk titiang ngruruh widya ring ISI jogja titiang marasa elek ring manah, napi mawinan? Santukan irika titiang ketakenin indik basa bali olih sawitran titiang irika sane akehan saking jawi asli. ”Im gimana sih sebenernya sor singgih basa itu? Apa alusnya kemaluan laki-laki?” Ane sakadi punika pitaken-pitaken sane katakenang sareng titiang, saking nika titiang makebyah ring manah titiang laut kabilbil tan sida nyawis pitakene punika….minab ida dane sami wenten sane madue pengalaman sakadi punika. Dija lek atine yan kahanane kadi punika. Raga saking bali, tan prasida mabasa bali, minab kaucap bali oplosan yen kenten….
Munguing asapunika ngiring mangkin iraga sareng sami ngurating, nglaksanayang turin ngangge basa bali druene mangda tan nemu malih kahanan kadi punika. Malarapan antuk galah sane becik sakadi mangkin, titiang banget mapinunas majeng ring ida dane sami taler ring para yogia sane ngawiwenangang pendidikan, mangda mikayunin saha ngmargiang sakadi pinunas titiang i wawu, pradene prasida kapanggih sakadi pangaptin iraga sareng sami majalaran nelebin basa bali turin prasida nglestariang budaya bali iragane.
Ida dane sareng sami sane kusumayang titiang wantah asapunika prasida aturang titiang ring tepengane kadi mangkin, cutet atur titiang ngiring sareng sami ngwit mangkin tunggilang kahyune ring sajeroning ngawerdiang pingkalih nglimbakang basa bali druene, kandugi prasida kapanggih napi sane kaaptiang iraga sareng sami. Prade wenten ring sajeroning atur titiang wawu wenten manawi kruna utawi luir ipun sane tan menggah ring kayun ida dane sami, lugrayang titiang nunas geng rna sinampura….
Makawasananing atur titiang ngaturang parama Çantih….
Om Çantih,Çantih,Çantih Om
Kaambil saking :
* http://nengnonongjongkok.wordpress.com/2010/06/18/bahasa-bali-pinaka-jalaran-ngajegang-bali/


text:
Kacarita sedek dina anu, i Cupak ajak I Grantang matekap di carike, I Grantang matekap nututin sampi, nanging i Cupak satate maplalianan dogen gaene. Tusing pesan I Cupak ngrunguang adine magae. Disubane I Grantang suud matekap mara I Cupak teka uli maplalianan. Yadiastun keto bikas beline masih luung penampene I Grantang. I Grantang ngomong munyine alus tur nyunyur manis.
“Kemu beli malunan mulih tiang lakar manjus abedik. “Icupak masaut gangsar,”Lamun keto kola lakar malunan mulih, adi. I Cupak laut majalan mulih. Disubane joh liwat uli sig I Grantange manjus, ditu lantas I Cupak makipu di endute kanti awakne uyak endut. Disubane keto, I Cupak nutugang majalan ngamulihan saha jlempah jlempoh.
Kacarita ane jani i Cupak suba neked diwangan umahe, ditu laut I Cupak gelur-gelur ngeling. Meme bapane tengkejut ningehin eling panakne tur nyagjag laut nakonin,”Cening-cening bagus Wayan Cupak anake buka cening ngudiang cening padidi mulih buine blolotan, men adin ceninge I Made Grantang dija?” Disubane keto petakon reramane, laut masaut i Cupak sambilange ngeling. “Kene ento bapa lan meme Kola anak uli semengan metekap dicarike I Grantang anak meplalianan melali dogen uli semengan, buine ia ento ngenemin anak luh-luh dogen gaene”. Mara monto pesadune I Cupak bapane suba brangti teken I Grantang. Suud keto laut bapane ngrumrum I Cupak. “Nah, mendep dewa mendep, buin ajahan lamun teka I Grantang lakar tigtig bapa, lakar tundung bapa uli jumah. “Lega pesan kenehne I Cupak ningeh bapane pedih teken I Grantang. Apang tusing ketara dayane jele, I Cupak pesu ngaba siap lakar mabongbong.
Ane jani kacaritayang I Grantang suba ngamulihang uli carik genah ipun magarapan. I Grantang majalan jlempah jlempoh kabatek baan kenyelne kaliwat. Tan kacaritayang malih kawentenang ipun ring margi, kancit sampun neked jumahne. Duk punika sahasa bapane teka nyag jag nyambak tur nigtig. Bapane ngomong bangras. Makaad cai makaad Grantang, nirguna bapa ngelah panak buka cai. Goba melah, solah jele, tur tuara demen nyemak gae, men nyak adung goba ajaka bikase? Dija cai maan ajah-ajahan keto? ” I Grantang ngeling sigsigan merasa teken dewek kena pisuna. Ngomong laut I Grantang, sakewala raosne pegat-pegat duaning sambilange ngeling. “Nah, Bapa yan suba keto keneh bapane, nundung anake buka tiang….uli jumah, tiang nerima pesan tresnan bapane ento. Dumadak-dumadik sepatilar tiang uli jumah bagia idup bapa miwah belin tiange I Cupak.
Amonto I Grantang ngomong teken bapane laut majalan makaad uli jumah. Lampah laku pajalane I Grantang tur jlempah-jlempoh pejalane kabatek baan naanang basang seduk. Sakit saja kenehne I Grantang ningeh munyin bapane abuka keto. Disubane joh I Grantang liwat, teka lantas I Cupak turnakonang adine I Grantang. “Meme…Bapa…adin kolane dija? ” Mesaut laut bapane, “Adin I Dewane suba tigtig bapa tur suba tundung bapa uli jumah. Jani apang tawange rasan mayusne ento.” Mara keto pasaut bapane I Cupak ngeling gelur-gelur tur mamunyi : “Ngudiang ketang bapa adin kolane. Dadi tundung bapa adin kolane, dija jani alih kola adin kolane …anak kola …anak … anak kola ane mayus magae, ngudiang adin kolane tundung bapa?” Ningeh munyin I Cupake keto dadi engsek memen bapane, merasa teken dewek pelih. “Jani kola lakar ngalih adin kolane, lakar abang kola takilan!” Masepan-sepan memene ngaenang I Cupak takilan.
Kacarita jani I Cupak ninggal umah ngalain memen bapane lakar ngruruh I Grantang. Gelur gelur I Cupak ngaukin adine Adi….adi….adi..Grantang … ene kola teka ngaba takilan ..Adi!” Cutetin satua, bakat bane ngetut adine, tepukina ditengah alase. Ditu lantas I Cupak ngidih pelih teken adine. Adi jalan mulih adi, ampurayang Beli adi, jalan adi mulih!” I Grantang mesaut alot, “kema suba Beli mulih padidi, depang tiang dini naenang sakit ati, diastun tampin tiang mati.Apa puaran tiange idup tusing demenin rerama. “Disubane buka keto pasaut adine laut nyawis nimbal natakin panes tis, suka duka ajak dadua. Jalan mareren malu adi, kola kenyel pesan nugtug adi uli jumah. Ene kola ngaba takilan, jalan gagah ajak dadua. “I Cupak lantas nunden adine ngalih yeh, “Kema adi ngalih yeh, kola nongosin takilane dini. “Nyrucut I Grantang ngalih yeh. Disubane I Grantang liwat joh, pesu dayane I Cupak lakar nelahang isin takilane. Sepan-sepan I Cupak ngagah takilane tur daara telahanga. Sesubane telah, kulit takilane besbesa tur kacakanga di tanahe. Nepukin unduke ento lantas I Cupak dundune teken I Grantang. I Cupak mani-mani kapupungan. “Aduh adi apa mesbes takilane ne? Bes makelo Adi ngalih yeh kanti takilane bakat kalain pules. Nah ne enu lad-ladne jalan gagah ajak dadua.”Disubane ada raosne I Cupak buka keto laut masaut I Grantang, “Nah daar suba beh, tiang tusing merasa seduk” I Cupak medaar padidiana, ngesop nasi nginem yeh, celekutang nitig tangkah, suud madaar I Cupak taagtaag nyiriang basang betek.
Disubane I Cupak ajaka I Grantang maan mareren laut ngalanturang pejalane. Kacarita ane jani I Cupak lan I Grantang neked di Bencingah Puri Kediri. Di desane ento suung manginung, tusing ada anak majlawatang. Pejalane I Cupak ngetor kabatek baan jejehne, jani suba neked kone ia di jaba puri Kedirine, ditu I Cupak nepukin peken. Di pekene masih suung manginung tuah ada dagang nasi adiri buina mengkeb madagang. Ngatonang unduke buka keto, ditu laut I Grantang metakon teken dagange ento, “Nawegang jero dagang nasi, titiang matur pitaken, napi wastan jagate puniki, napi sane mawinan jagat druwene sepi. I Dagang nasi masaut, Jero, jero anak lanang sareng kalih jagate puniki mawasta jagat Kediri. Jagat puniki katiben bencana. Putran Ida Sang Prabu kapandung olih I Benaru. Ida Sang Prabu ngamedalang wecana, sapasiraja sane mrasidayang ngrebut putran gelahe tur mademang I Benaru jagi kaadegang agung ring jagate puniki. Wantah putrin Ida sane kaparabiang ring sang sane prasida mademang I Benaru.


text:
- Tain cicing dengdeng goreng jaen, tegesipun: 1. Yening dengdenge gorreng sinah jaen, 2. Yening tain cicinge sinah nenten dados goreng.
- Padange tusing dadi arit, tegesipun: 1. Padange sinah nenten sida dados arit, 2. Yening padange abas antuk arit janten dados.
- Anake negen tumbak tusing dadi, tegesipun: 1. Yening anake rikala negen napi-napi raris tumbak, janten nenten dados, 2. Kewanten yening anak makta tumbak tegena punika dados.
- Rumus hitungane makejang sukeh, nanging jalanne makejang tawang, tegesipun: 1. Yening rumus hitungane wiakti sulit (tan kauningin), kewanten jalanne (rurunge) sami kauningin, yening jalan hitungane nenten kauningin.
- Kapal melabuh madelod, ngenah badajanne, tegesipun: 1. Yening cingakin kapale saking kaler, sinah sisin kapale balerne sane kanten.
- Ia gelem antudne tusing dadai jalananga, tegesipun: 1. Yening entude sinah nenten dados jalanang, sane kajalanang batis, boya ja entud.
- Tiang suba lepas uli sekolah, tegesipun: 1. Ipun nglepasin sekolah artine nenten masekolah.
- Kompek matali gandek, tegesipun: 1. Yening kompeke sane matali nika mawasta gandek.
- Beh, kakolongane tusing dadi gelekang, tegesipun: 1. Kakolongane sinah nenten dados gelekang, kewanten yening ajeng-ajengan janten dados gelekang.
- Awak suba bajang enu masih manyonyo, tegesipun: 1. Makasami anake madue nyonyo, boya ja nyeseo nyonyo sakadi anak rare.
Kaketus saking:
*Buku Basitha Paribasa Bali


text:
Yening iraga mirengang tetanduran mahkota dewa, minab iraga sareng sami pacang bingung indik tetanduran puniki. Nanging yening iraga sareng sami sampun uning indik kawigunananyane, Ida dane sinamian pacang gelis nandur mahkota dewane puniki.
Mahkota dewa inggih punika tetanduran tamba saking Indonesia luiripun saking Irian Jaya. Tetanduran puniki nenten ageng sawireh tegeh maksimalnyane inggih punika 3 meter. Tetanduran puniki aluh kapiara, sane buat keni ai, pupuk lan toya sane cukup lan teratur. Mahkota dewa madue buah sane mawarna barak makerak.
Mahkota dewa madue akeh kawigunan,luiripun:
· Alkaloid sane wenten ring tetanduran puniki mrasidayang ngicalang cetik ring raganne sareng sami.
· Saponin mrasidayang ngicalang virus lan bakteri saking raganne Ida dane sareng sami,.
· Flavonoid ngegangsarang peredaran darah ka ragane Ida dane sareng sami, ngirangang kolesterol tur ngirangang lemak sane katimbun ring dingding pembuluh darah, ngirangang pala pagawe sungkan jantung koroner, madue anti inflamasi inggih punika anti radang, manggen sekadi antioksidan, lan ngirangang rasa sungkan yening wenten pendarahan utawi pembengkakan.
· Polifenol sane kaanggen nambaning Ida dane sane sungkan alergi sawireh mahkota dewa puniki madue anti histamine.
Sane lianan, tetanduran tambane puniki kaanggen nambaning sungkan disentri, psoriasis tur jerawat. Daun, mrasidayang ngicalang sungkan kulit upami ekzim lan gatal-gatal. Raris Ida dane sareng sami, minab kacunduk ring pangolahan mahkota dewa inggih punika sane kaping pisan iis buah mahkota dewa sane sampun tuh. Raris kalablab anggen teh. Dereng wenten penelitian sane ngujarang indik dosis sane efektif kanginum. Yening mrasidayang, tamba saking buah mahkota dewa puniki kanginum mawit saking dosis sane akidik kanti karasayang pikenoh buah mahkota dewane puniki. Ampunang nganggen biji saking buah mahkota dewane puniki sawireh bijine punika biji beracun. Yening Ida dane ngrayunang buah mahkota dewa sane segar nenten kajemuh nika mrasidayang Ida dane keni sungkan bengkak ring cangkem, sariawan, mabuk, kejang kanti pisan. Tamba puniki tan dados kaanggen ring dosis sane langkung sawireh mrasidayang Ida dane keni efek samping saking tambane puniki inggih punika sungkan sirah kronis. Ida dane sane mobot tan dados nginem teh saking buah mahkota dewane puniki.


text:
Selasa, 01 April 2014
pidarta bahasa bali
SWADHARMANING PARA YOWANA RITATKALA NINCAPANG
AJARAN TRI KAYA PARISUDHA
Om swastyastu,
Ratu manggala miwah angga panureksa sane wangiang titiang.....ratu para sujana….miwah ida dane sami,pamekas yowana sane tresna sihin titiang.
Wiyakti dahat angayu bagia pisan manah titiang mangkin,duaning polih galah ngamiletin lomba mapidarta basa bali puniki,pinaka sinalih tunggil sarana ngajegang budaya baline pamekas nyane ngajegang basa bali. Domugi ida sang hyang parama kawi setata sueca nganugrahin kesukertaan miwah kerahajengan ring para jana. Mungwing pidarta basa bali sane jagi aturang titiang inggih punika mamurda “SWADHARMANING PARA YOWANA RITATKALA NINCAPANG AJARAN TRI KAYA PARISUDHA”.
Inggih ida dane miwah semeton sane dahat suksemayang titiang,ngeninin indik kawentenang abb utawi pakibeh jagat nemonin kaliyuga sekadi mangkin,mejanten akeh pemargine sane sanglad tur sane nenten sandang tinututin,wastu punika banget mamurti turmaning kapucukang ring sang sane madue kuasa ring jagate,mahawinan akeh pemargine sane nenten manut ring polapalinng kadharmaan miwah kepatutan.
Ring sapari indikan punika,mahawinan sane patut,kasinangguh iwang tur sane iwang ka jinjing utawi kapucukang. Inggih para pamiarsa sane suksemayang titiang,tat kalaning kawentenan jagate asapunika,ngiring ngawit mangkin mangdane nenten sayan-sayan kadihparan.
Pamekas tunas titiang ring para yowana,duaning wantah iraga para yowana sane gumanti dados saka,tur pikukuh ring jagate ngulatiang mangdane prasida ngemangguhang kerahajengan miwah kesukertaan jagat. Duaning kawentenan para yowana banget mapikenoh dados pemargi maka pangentos panglingsir wekasan. Rikalaning mapidabdab,elingan je sane gumanti anggen uger-uger utawi pikukuh ring angga,ingian punia kabawos TRI KAYA PASRISUDHA,danging kasuksemaaan tri kaya parisudha punika,sane kaping siki kabawos kayika parisudha,sane kaping kalih kabawos wacika parisudha,miwah sane kaping tiga kabawos manacika parisudha.
Ngeninin indik kayika parisudha,wantah maparilasana sane patut tur sane becik manut uger-uger,tata krama kauripan,miwah kadharman. Dohin pisan maparilaksana parikosa miwah sane nenten becik. Maka pratiwimba, inggih punika: ten dados memandung,tur ten dados ngusak-ngasik jagat. Sane pinih utama,ring sajeroning ngewerdiang lan ngajegang jagat baline,iraga sareng sami pinaka yowana,mangdane prasida nyarengin melarapan antuk ngelaksanayang sami utsaha sane mapikenoh,minakadi,ngawentenang pesantian utsawe dharma gita,ngelestariang keseniane antuk ngawentenan pentas seni budaya sekadi arja,drama,miwah sane siosan,saha nelebin sastra agama. Siosan ring punika ngeresikin keasrian palemahane antuk “Gerakan Kebersihan Lingkungan” ngawntenan kegiatan olahraga tur ngutshayang ngicalang sehananing parilaksana sane kaon tur ngwinang biuta ring jagat baline minekadi ngimpasin narkoba miwah minuman keras.
Ngeninin indik wacika parisudha, nenten sois, sajeroning ngamedalang bebawos, mangdane setata nganutin tata krama sane becik, sampunang ngardinin kayun anak sewosan kadukhitan,turmaning setata daging bawos punika ngawesanayang kasukertaan miwah santi. Maka pratiwimba,inggih punika:ten dados mawicara bangras ,lan ten dados dudu ring sawitra. Sane pinih banget patut karesepang wantah basa baline sandang kalestariang pacang keanggen ngwerdiang kalih ngalimbakang mangde sayan teleb,sayan ajeg,para janane nganggen basa bali.
Napi ke mawinan asapunika?,duaning basa baline makeh pisan madaging indik sane mapikenoh kawigunan nyane sajeroning ngelaksanayang dharmaning agama miwah negara.
Ngeninin indik kabawos manacika parisudha, wantah mapikayun setata ngardinin kerahajengan miwah kadegdegan ring jagate. Mawinan tunas titiang ring para yowana sami sampunang pisan mapikayun sane ngardi anak sewosan nemu kadiahparan,maka pratiwimba:inggih punika:ten dados ngemanahang druwen anak sios,miwah iri hati majeng ring anak sewosan. Punika mawinan ngawit mangkin para yowana sampun sayaga mataki-taki,sampunag pisan ngantos keni ka daut antuk paridabdab sane ngawesanang jagate kaon. Bilih-bilih purun jagi mamurug sane ten becik mejanten sampun jagi keni karma phala,manut sekadi seloka: sapa ketemuang ayu,mesedaa sarwa ayu,niata ketemuang ala,mesedana sarwa ala. Kasujatian ipun:sapa sira ugi mapikardi sane becik,mejanten kapungkur ngemangguhang kabecikan,tur sapa sira ja sane maparilaksana sane kaon,mejanten jagi ngemangguhang kaon.Pateh sekadi sesonggan baline,yening nandur kedele,wantah kedele sane pacang puponin,semalihe ,yening nandur lambon,wantah lambon sane pacang kapolihang.
Inggih para semeton sinamian, indik unteng pidartan titiang nenten sios wantah,jagra pawungu titiang ring para semeton sami mangdane,eling ring swadharmaning soang-soang. Taler nyarengin ngwerdiang budaya baline rikala ngerereh sane kasinangguh ajeg bali. Melarapan antuk nincapang ajaran TRI KAYA PARISUDHA ring angga soang-soang
Inggih ida dane,indik daging atur-atur titiang, maka tetujon nyane : mangdane ida dane miwah semeton sane jagi kasukserah dados pangentos panglisire wekasan,pratiaksa tur setata mikayunin paridabdab sane mapikardi becik ring jagate,yening sampun mapikardi becik,janten sampun kapungkurang,jagate sayan-sayan ngamecikang.
Inggih ratu manggala miwah angga panureksa,pamekas semeton para truna-truni,wantah asapunika pidara basa bali sane prasida aturang titiang ring galah puniki. Menawita wenten iwang atur titiang sane nenten manut ring pikayunan,titiang nunas geng rena sinampura. Taler banget suksma majeng ring semeton truna-truni sane prasida miarsayang pidartan titiang wawu. Maka panguntat puputang titiang antuk parama santih.
“Om Santih Santih Santih Om”
Langganan: Entri (Atom)


text:
Ring jaba tengah palebahan genahe punika wenten tukad sane mawasta Tukad Pakerisan. Tukad punika waluya ngepah palebahan punika dados kalih. Wewangunan kuno sane magenah dauh tukad inggih punika candi petang siki, taler wenten wihara-wihara miwah ceruk-ceruk genah sang tapa riin. Nanging sane magenah dangin tukad inggih punika candi limang siki, taler wenten wihara-wihara miwah ceruk-ceruk. Yening wilangang candi-candi inucap maka sami wenten sia siki tur sami magenah nempel ring abing tukade. Punika mawinan candi inucap taler kawastanin "Candi Tebing".
Pra sujana saking dura negara miwah sujana saking dura negara Indonesia, sampun ngawentenang panureksan indik kawentenan wangunan kuno punika. Manut para sujana-sujana inucap, wangunan kuno punika kawangun duk abad 11 Masehi daweg panyenengan raja sane mapuspata Marakatapangkaja.
Daweg tahun 1980, saking Dinas Purbakala sampun mapidabdab mecikang miwah menahin wangunan inucap mangda tetep lestari, tur mangda wenten katamiang ring alit-alite wekasan. Mangkin wangunan punika kantun becik, kapiara olih para penyungsung. wedesa miwah olih pamerintah.
Rauh mangkin makeh anake merika gumanti mangda uning kautamaan kebudayan tetamian para leluhur sane riin.(*bb/tty)


text:
Sedek rahinan Pagerwesi, pasemengan pisan sabehe tuun bales sakadi turuhang saking langite. Pakarangan umah ring desa Abian Timun sami kancab toya. Napi malih margi alit irika kaembahin antuk toya, suluk sakadi tukade. Nampek irika wenten tegal linggah taler kancab toya, meh wenten apagelangan toyane kutek tur ngandeng.
Sasampune sabehe nget, toya ring margine gelis rarad nanging kantun becek. I Karta anak alit mayusa limang tiban, medal macekcekan ring margine yadiastun ipun mapanganggo anyar. Bajune barak, celanane pelung. Saking umah seosan medal I Parsi ipun alitan akidik ring I Karta. Ipun mabaju kuning, macelana gadang, sami pada anyar. I Karta ngembus baju kalilitang ring bangkiang ipun.
Klik Audio Satua Mebasa Bali iriki .
Alit-alite punika kalintang girang macekcekan ring rurunge sane becek punika, sambilang ipun magending.
" Endang-endang dewa ratu, nyilih kendang jumah I Mangku, nyen teka uli kauh nadtad celeng, ngadut meong ? " Maka kalih saling nganampekin. Sasampune nampek, pada mapapas, jag I Parsi nampesang toya sane kutek, keni tangkah I Kartane. I Karta tangkejut, tur pesu pedih ipun. I Parsi kajagjagin, katuludang jantos ipun labuh. Panganggon ipun janten sampun monoton keni nyanyad. Raris ipun kisah-kisah bangun, ngeling malaib mulih.
Rauh jumah memen ipune jag brangti, manggihin pianak ipune monotan saha ngeling.
"Ee Parsi, dadi kene ? Teka ngeling bajune monotan !" kakaplakin bokongan ipun. I Parsi masaut pegat-pegat sambilange ngeling sigsigan. "Tiang labuh, tuludanga ... teken I Karta ". Tan paritestes malih, men Parsi medal nyingcingang kamben, sambilangang ipun goar-goar mamisuh. I Karta kapisuhin, sahasa nerojo ngrereh ipun.
Indike punika kapiragi antuk men Karta Ipun kememengan miragi pepisuhan men Parsine. Ipun di gelis medal nimpalin pepisuhan men Parsine.
Uyute punika kapiragi antuk pisaga-pisagan ipun. Lanang istri pada medal wanten sane mapailonan ring men Karta, wenten sane mapailonan ring men Parsi. Dadosne mamiak kalih.
Tan wenten maritetes nyujutang, jeg sami sareng merebat tan karwan untuk. Sane lanang-lanang mehmehan wanten sane majaguran, tan karwan indik.
Klik satua mebasa Bali iriki :
Share Music - Audio File Hosting - Wikanan Anake Alit-Alit
Kala punika I Karta sahasa ngembahang toyane sane makandengan ring tegale. Saget rauh malih I Parsi sampun meseh penganggo, sebengne girang, makta carang kayu, nulungin I Karta ngembahang toya. Duk punika rauh taler timpal-timpal ipune makta bola karet ageng.
Digelis toyane membah gangsar nglongsor ka margine, genah reraman ipun maiyegan. Kayun I Parsine elung dados kalih. Atugel anyud kagenah piakan memen ipune, sane malih atugel ka piakan emen I Kartane.
Malih Dadong I Parsine mebaos, " Wee.... weee! Semeton ajak makejang, para pisaga sami. Cingak ... cingakin. Nika alit-alite pada girang mebal-balan. I Parsi teken I Karta masih milu. Ngudiang dini I Raga tua-tua maiyegan ? "
Wiakti kapanggih alit-alite punika pada girang mebal-balan ring tegale sane kantun becek. Janten sampun penganggon ipun sami pada kotor. Nanging alit-alite sami girang, masuryak-suryak yan wenten timpal ipune labuh sami monotan.
Men Parsi, ipun kalintang kabilbil santukan makarya uyut, nyarengang para pisagan ipun. Sane siosan pada kedek, ngedekin dewek ipun. Laut sami budal kumah ipun soang-soang.
Kawiaktian ipun, alit-alit wikanan ring anake sampun lingsir. Alite-alite macanda, magerengan, maplalianan malih. Rukun pisan. Tan wenten dendam ipun.
Piteket :
Yan wenten alit-alite maiyegan sampunang sarengina. Rukun mapisaga, rukun manyama braya, punika patut kalimbakang. Kambil saking buku 'Pan Bagia Teken Pan Bonggan' Sabha Sastra Bali Denpasar. (RANBB)


text:
Pangaksama ngulun mareng hyang guruning sastra
Om Swastyastu...
pangayu bagia aturang titiang majeng ring Ida Sang Hyang Widhi Wasa, sangkaning sih asung kerta wara nugraha ida titiang prasida ngawedarang daging pikayunan, jagi mautsaha ngalestariang basa pingkalih sastra Bali druwene majalaran antuk blog puniki.
boya sangkaning manah langyana titiang ngaturang conto pidarta puniki majeng ring ida dane sareng sami, nanging sangkaning meled manah titiang ngatonang basa kalih sastra Bali kantun ajeg ngantos riwekasan.
wantah asapunika, titiang boim winatha ngalungsur pangampura antuk kekirangan daging conto-conto pidarta ring blog puniki.
Om Çantih,Çantih,Çantih Om
PIDARTA RING SAJERONING NYANGGRA RAHINA SARASWATI
Om Swastyastu,
Inggih ida dane sareng sami sane kusumayang titiang, titiang rumasa bagia pisan riantukan prasida masadu ajeng sareng ida dane iriki, ring rahina puniki, sane pinaka pujawali Sang Hyang Aji Saraswati. Sadurungnyane ngiring sareng-sareng nyihnayang rasa pangayu bagia majeng ring Ida Hyang Parama Kawi sangkaning sih asung kerta wara nugraha ida, titiang pingkalih ida dane ngamangguhang karahajengan.
Ida dane sareng sami, waluya kadi nasikin segara titiang purun ngadeg iriki jagi nguningayang suksman Rahina Saraswati, sane minabang titiang ida dane sami sampun tatas uning. Nanging sangkaning meled manah titiang, titing malih ngaturang majeng ring ida dane sami.
Yening inargamayang titiang Sang Hyang Widhi pateh ring Betara Surya sane madue sinar, sinar punika sane marupa lambang Sang Hyang Aji Saraswati sane nyinarin jagate makasami, mangdane prasida ngmolihang kalanduhan miwah karahayon. Sapunika taler kawruhane punika marupa sinar ring i manusa mangdene uning ngunadikayang sane patut kalawaning tan patut. Iraga sareng sami patut mangayu bagia majeng ring Ida Sang Hyang Saraswati, santukan Ida sane ngicenin karahayuan, kawicaksanan, kawibawan, miwah sakancan kawruhane sane katiba ring i manusa majalaran antuk sastra.
Ida dane sane kusumayang titiang, manawita ida dane sareng sami sampun uning, Rahina Saraswati punika rauhnyane ngenem sasih apisan, inggih punika rikala Saniscara Umanis Watugunung. Kawentenan pralambang ring sajeroning palawatan Ida Sang Hyng Aji saraswati,sane makeh madaging simbul lan artosnyane soang-soang, titiang jagi mautsaha nlatarang manut napi sane kauningin titiang. Ring lambang Saraswati punika kawentenan Ida marupa anak istri ayu, madue tangan patpat, ida nglinggihin angsa, taler magenah ring luhuring tunjung. Mangkin jagi uningayang titiang siki ping siki :
- Sane kapertama, Ida rabin Betara Brahma tur maraga ayu sane pinaka simbol prabawan sane ageng, taler pangwruhan punika ngulangunin manah sang sapasira sane satya malajahin.
- Ida matangan patpat sane soang-soang ngamel genitri, lontar, rebab, lan sekar tunjung. Genitri pinaka simbul pangweruhan punika tanpa wates, lontar pinaka simbul kawruhan, rebab pinaka simbul kebudayaan tur masuara ngulangunin nyihnayang pangwruhan punika ngulangunin, tunjung punika pinaka simbul sekar mahasuci pinaka lambang pangweruhan punika suci.
- Angsa pinaka praciri buron sane wicaksana, sane nyihnayang yaning sampun wikan sinah i manusa prasida kadi patapan i angsa sane sida ngrereh amah-amahan ring endute kutek.
Sapunika prasida antuk titiang ngaturang indik palawatan Ida Sang Hyang Saraswati, sane pinaka palawatan pangwruhan. Mungguhing ngenenin indik sapulah palih parindikan rahina saraswati punika wenten tigang rentetan inggih punika :
- Ri kanjekan rahina Saraswati punika, saking semeng jantos tajeg surya, iraga sareng sami maturan ka sanggah utawi ka mrajan soang-soang miwah mantenin buku utawi lontar druwene. Sakewanten sadurung maturan nunas trirta dumun ring ida pranda utawi ring sesuhunan ragane soang-soang. Sasampun banten punika kaantebang raris kasiratin tirta saraswati ping lima. Wusan punika wawu ragane siratin tirta ping tiga, kainum ping tiga taler karaup ping tiga. Tetujon iraga nunas tirta saraswati punika tan lian wantah mangda ida ngicenin karahajengan miwah kawruhan sane mautama. Tirta punuka taler dados angge nyuciang raga, ngicalang sakancan keletehan sane wenten ring angga sarira.
- Rentetan sane kaping kalih wantah masambang semadi. Ri kala masambang semadi patut majagra sinambi ngwacen lontar-lontar suci kaagaman. Ring masambang semadi punuka iraga patut mabrata tan dados mapunyah-punyahan. Tetujon mabrata punika wantah marupa latian natingin gegodan sadripune, ngwacen lontar utawi buku-buku kaagaman pinaka tangkis majagra, sinambi nunas pangwruhan majeng ring Sang Hyang Saraswati.
- Rentetan sane kaping tiga inggih punika mabanyu pinaruh risampun awengi majagra, mabrata nglaksanayang sambang semadi. Benjang semengane raris mabanyu pinaruh ka beji utawi ka segara tur matirta. Tetujon iraga mabanyu pinaruh wantah nyuciang raga turin nyupat sekancan letehe.
Sapunika tigang rentetan sapulah-palih acara sane patut iraga laksanayang rikala nemonin Rahina Saraswati.
Inggih ida dane sane kusumayang titiang, manawi asapunika sane prasida aturang titiang majeng ring ida dane sami ngenenin indik Rahina Saraswati puniki. Manawi ring sajeroning napi sane baosang titiang i wawu wenten iwang antuk titiang matur, titiang nunas pangampura. Puputang titiang antuk panyineb atur.
Om Çantih,Çantih,Çantih Om
SAMBRAMA WACANA RING RAHINA SARASWATI
Bapak kepala sekolah sane banget baktinin titiang, bapak ibu guru sinamian sane baktinin titiang, pasawitran titiang sareng sami sane tresna sihin titiang. Sadurung titiang matur amatra. Titiang sane nyelewedi dados manggalaning OSIS nyihnayang rasa pangayu bagia majeng ring Ida Sang Hyang Widhi Wasa, sangkaning asung kerta wara nugraha ida iraga sareng sami iriki prasida ngalaksanayang pujaning saraswati ring rahinane mangkin.
Ida dane sareng sami, manawita sampun uning nyabran Saniscara Umanis Watugunung pastika sampun iraga nglaksanayang pujaning Sang Hyang Saraswati pinaka bhataraning pangweruhan. Gargita pisan manah titiang santukan nyingakin sajebag kulawarga sekolah sumuyub salunglung sabayantaka, sapunika taler para parawantaka(panitia) prasida ngelarang pacentokan penjor lan gebogan pantaraning kelas sane janten sampun kadasarin manah suci nirmala buat nincapang rasa bhakti iraga sareng sami majeng ring Ida. Dumadak ngancan ngariwekas pacentokan sekadi puniki prasida kawerdiang malih mangdane acara sekadi puniki prasida kalaksanayang nyabran nemu rahina saraswati. Titiang saking manggalaning OSIS ngaturang suksmaning manah majeng ring para parawantaka(panitia) sane sampun prasida ngamong sapulah palih acarane puniki sane prasida labda karaya tur mamargi rahayu.
Ida dane sareng sami sane dahat wangiang titiang, wantah asapunika sane prasida unggahang titiang ring panyembrama titiang puniki. Pinaka wusananing atur, titiang nunas pangampura antuk sapangiwang titiang matur, mugi-mugi ida dane ngaledangin.
Om çantih, çantih, çantih Om.
KAMPANYE INDIK KAWENTENAN BASA BALI
Marupa pidarta persuasi
BASA BALI PINAKA JALARAN NGALESTARIANG BUDAYA BALI
Om Swastyastu,
“Buk, canang yang ini berapa satu?” minab punika bebaosan sane ketah lumrah iraga pireng ring tepengan aab kadi mangkine. Napi mawinan sapunika? Minab iraga sane nruenang kimud ngangge, inggih punika basa bali sane ring aab kadi mangkin sayan sue sayan ngidikang anak sane ngangge mabebaosan utawi berkomunikasi. Tios kadi kahanan ring dumun daweg basa bali kantun pinaka basa utama ring bebaosan utawi komunikasi. Yening mangkin wenten anak matumbasan kadi wau ngangge basa bali ”buk canang sane niki aji kuda asiki?” pastika sampun lian antuk iraga mirengang, wenten manah sane nuldul tatkala mireng anak mabaos kadi punika, santukan basa bali punika dahat luih manut ring tata titi basanyane taler madue pangargan sane mautama ring sajeroning angge mabebaosan.
Ring tanah bali puniki raga embas pinaka pabesen saking Ida Hyang Parama Kawi majalaran iraga manumadi dados jadma bali, jagi ngangganin utawi miara tetamian saking leluhur iraga. Nenten sios marupa warisan budaya pamekas basa kalih sastra kawi bali druene, sane dahat kasumbung luwih ring jagate. Punika awanan sapunapi antuk ngwerdiang kalih nglimbakang basa Bali iraga sareng sami, pamekas para anom-anome mangda ngawit mangkin sayan seneng malajahin utawi nelebin basa bali. Basa bali sane kasub ring jagate, pinaka basa daerah sane madue pangempon dahating akeh ring nusantara puniki.
Ida Dane sareng sami, manawita sampun akeh jalaran sane katempuh olih pamrentah minakadi ngranjingang basa bali ring sajeroning pendidikan formal, taler sang maraga wisesa sane pinaka murdaning jagat bali taler nglaksanayang Utsawa Dharma Gita nyabran awarsa nika boya ja sios pinaka utsaha saking pamrentah antuk nguratiang basa bali druene. Yan sakadi amunika pakardin pamrentah ring utsaha nglestariang budaya bali pamekas basa bali, iraga nenten patut tan pati rungu utawi tan eling tekenin kawigunan lan kabecikan basa lan budaya baline.
Siosan ring punika taler Undiksha singaraja ngwangun jurusan pendidikan basa bali, sane kaaptiang mangda sida dados pangamong lan mangda prasida dados guru basa bali disubane tamat irika. Ida dane sane tamat saking irika pinaka generasi penerus yowana bali sane riwekasan prasida ngamel tur nglanturang pangajahan basa bali ring pratisentana iraga. Siosan ring punika taler jurusan pendidikan basa bali punika nyabran warsa ngelarang pacentokan-pacentokan minakadi, pidato mabasa bali, masatua bali, orti bali miwah sane tiosan sane sampun sapatutnyane iraga aturang pangargan sane pinih becik ring jurusan punika. punapi patut titiang maosang kadi punika?.....
Ida dane sareng sami, punapi mangkin antuk mangda ngawit dewek padidi mautsaha ngangge basa bali ngantos prasida ngiyusin anak tios ngangge basa bali, yen kadi punika, sumanggup minab?....santukan punika ngiring biasayang ngawit ring dewek padidi, ring kulawarga nyantos ring pasawitran tegarang angge basa baline, yen terus pinehang ring kahyun nenten kalaksanayang minab meweh karasayang. Nanging, tegarang mangkin laksanayang, apang nenten ajeg bali wantah label kemaon, beh sami....ajeg bali,ajeg bali,ajeg bali, latah ngraosang ajeg bali. Nanging sujatine entip puun nenten wenten....
Nunas ampura ping banget titiang ngaturang sakadi punika, santukan napi, meled ring manah titiang jagi ngajak ida dane mangda sayan seneng, sayan wikan mabasa bali. Mangda ida dane sauninge, daweg titiang ring jawi dumun duk titiang ngruruh widya ring ISI jogja titiang marasa elek ring manah, napi mawinan? Santukan irika titiang ketakenin indik basa bali olih sawitran titiang irika sane akehan saking jawi asli. ”Im gimana sih sebenernya sor singgih basa itu? Apa alusnya kemaluan laki-laki?” Ane sakadi punika pitaken-pitaken sane katakenang sareng titiang, saking nika titiang makebyah ring manah titiang laut kabilbil tan sida nyawis pitakene punika....minab ida dane sami wenten sane madue pengalaman sakadi punika. Dija lek atine yan kahanane kadi punika. Raga saking bali, tan prasida mabasa bali, minab kaucap bali oplosan yen kenten....
Munguing asapunika ngiring mangkin iraga sareng sami ngurating, nglaksanayang turin ngangge basa bali druene mangda tan nemu malih kahanan kadi punika. Malarapan antuk galah sane becik sakadi mangkin, titiang banget mapinunas majeng ring ida dane sami taler ring para yogia sane ngawiwenangang pendidikan, mangda mikayunin saha ngmargiang sakadi pinunas titiang i wawu, pradene prasida kapanggih sakadi pangaptin iraga sareng sami majalaran nelebin basa bali turin prasida nglestariang budaya bali iragane.
Ida dane sareng sami sane kusumayang titiang wantah asapunika prasida aturang titiang ring tepengane kadi mangkin, cutet atur titiang ngiring sareng sami ngwit mangkin tunggilang kahyune ring sajeroning ngawerdiang pingkalih nglimbakang basa bali druene, kandugi prasida kapanggih napi sane kaaptiang iraga sareng sami. Prade wenten ring sajeroning atur titiang wawu wenten manawi kruna utawi luir ipun sane tan menggah ring kayun ida dane sami, lugrayang titiang nunas geng rna sinampura....
Makawasananing atur titiang ngaturang parama Çantih....
Om Çantih,Çantih,Çantih Om


text:
…ngentot 3gp, abg ngentot, mahasiswi ngentot, ngentot memek jilbab, ngentot janda, cewek ngentot, videos ngentot gratis, ngentot memek perawan, ngentot kontol gede, anak kecil ngentot, kumpulan gambar ngentot…
Sponsor
Postingan Terbaru
Baca juga
- idih gede banget
- memek gede kena entot
- melayu boleh gambar
- jilbab sepong
- tsunade tanpa busana
- foto jilbab nyepong kontol crot
- Www cewebuluketek com
- tip cara selingku dg adik ipar
- buka flm bugil
- gambar hentai sakura and ino
- Holly Michaels Tumblr
- gambar artis kajol ngentot
- komik bokep masha
- warung bokep jepang
- abg amoy ngentot


text:
Om swastiastu para pembaca, mangkin tiang mau berbagi satua Bali sane becik hehheheheh
PEDANDA BAKA
Kacritayang wenten reke kedis putih mabaong lantang , mawasta I Kedis cangak,
sane ring carita puniki kabaos padanda baka. Ipun dueg pisan ngrincikan daya,
mangda sida mamangsa saluir ulame sane wenten ring telaga Kumudane. Telaga
punika makanten asri pisan, magenah ring madianing wana. Ring telaga punika
akeh pisan kocap wenten ulam, mawinan nyabran rahina I Kedis Cangak rauh merika
ngrereh tetadahan. Ipun mapangangge sarwa putihkadi angganing sang pinandita,
taler ipun nganggen anting-anting, magenitri, ngangen selempang, miwah maketu
Sasampun makudang-kudang raina nenten wenten ulam nyak nampek, Sang Cangak
ngawitin mawinaya mapi-mapi sadu, saha nenten malih mamangsa ulam. Punika
mawinan akeh ulame pade bengong, ngantenang sang cangak matiosan saha purun
mapitaken, napi mawinan Sang cangak nenten kayun malih mamangsa soroh ulam?
Sang Cangak makenyir saha mapajar ring para ulame, mungguing napi sane
kalaksanayang wantah titah Ida Sang Hyang Embang.
Sang Cangak ngraos kadi puniki, “Ipidan bapa taen gelem keras. Sawireh Ida
Hyang widhi sueca ngicenin kaslametan, ditu bapa masemaya lakar suud mamangsa
sarwa minane ane ada di tlagane. Kapatut bapa ngelarang ajahan dharma, using
buin nglaksanayang himsa karma. To awinan jani bapa dadi Pandita suci”
miragiang raos sang cangake kadi asapunika, makasami ulame kapiangen tur
percaya mawinan purun nampekin sang cangak
Sang Cangak makenyem, gargita pisan duaning marasa winayannyane sampun
mapikolih. Salanturnyane ipun ngraosang ring para ulame. Mungguing ring bulan
oktober jagi rauh para mendegane, jagi rauh ngrusak tlagane saha ngejuk ulame
sami. Makasami ulame jejeh sasampun miragi raos padanda baka sakadi punika.
Para ulame nunas piteket saha nunas wantuanmangda ipun sami selamet. Sang
Pedanda Baka maosng sanggup mapitulung, sinambi mapi-mapi kangen. Dane maosang
wenten tlaga sane singid tur becik pisan, genah nyane duh saking i menega.
Tlagane punika magenah ring pantaraning gunung-gunung. Punika mawinan para
ulame magarang nagih mangda gelis kakisidang kagenahe punika.
Kacerita sampun akeh pisan ulam sane kakeberang, raris ring pamargin kamangsa
antuk Sang cangak. Pamuput wenten i yuyu sane maderbewirasa tan percaya ring
kabecikan manah sang cangake. Ipun ngrasayang mungguing sang cangak wantah
pedanda baka sane nenten sandang gega. Ipun kadi buaya sane mapi-mapi pules,
nanging sesampun tetedane boh pacang tadah ipun, mawinang sang yuyu
wantah newek maderbe manah kadi punika, ipun mendep sinambi ngrereh bukti
Ring raina sane sampun kajantenang, rauh reka sang cangak ka tlagane punika.
Mangkin sang yuyu polih galahe jagi kakeberang, ngungsi genah anyar sane
kajanjiang. Baong sang cangake kakapit antuk makakalih kapit i yuyu, raris ipun
kakeberang. Sarauhe ring genah sane katuju, i yuyu akeh ngantenang tulang
tulang ulam ring duur watune, genang sang cangake sering mamangsa soroh ulame.
I yuyu sampun molihang bukti kajelekan tingkah sang cangake
Riantuk gedeg basang ipune, kasangetang nyepit baong sang cangake kantos
aduh-aduh kasakitan. Sang cangak nyesel tur jejeh, saha ngidih olas mangda i
yuyu ngaksamayang kaiwangannyane. I yuyu nenten ngicen ampun, saha nagih mangda
ipun kawaliang ring telaga kumudane, sang cangak nagingin pengidih nyane i yuyu
mewali kagenah jatu mula, sasampun rauh ring genah telaga kumudane jengah manah
sang yuyu kalintang, raris kaakes baong sang cangak ngantos pegat mawinan ipun
padem.
Nah nike ceritanya, semoga bermanfaat bagi para pembaca ....
Om Shanti, Shanti, Shanti Om
sumber : blogger-iwayanmardiana.blogspot.com/2012/12/satua-bali-pedanda-baka.html